sagorsarker/bangla-wikipedia huggingface dataset:
সুলতান সুলাইমান মাসজিদ, ইউক্রেন

সুলতান সুলাইমান মসজিদ, () ইউক্রেনের দোনেৎস্কের মারিওপোলে অবস্থিত একটি মাসজিদ। সুলাইমান এবং বেগম সুলাইমানের সম্মানে এই মসজিদটির নামকরণ করা হয়েছে।
২০০৭ সালের ১৫ই অক্টোবর তারিখে, সুলতান সুলাইমান মসজিদ এবং ইসলামিক সাংস্কৃতিক কেন্দ্রটি উদ্বোধন করা হয়েছে। এই মসজিদটির স্থাপত্যটি ইস্তাম্বুলের সলায়মানি মসজিদের পরে স্থাপন করা হয়েছিল। ত্রিবজানে জন্মগ্রহণকারী তুর্কি ব্যবসায়ী সালিহ সিহানের নিজ অর্থায়নে এই মসজিদটি নির্মাণ করা হয়েছে।
ফাহিশা

ফাহিশা বা ফাহাশ () হল একটি আরবি শব্দ, যার দ্বারা সাধারণত লাম্পট্য বা অশ্লীলতাকে বোঝায়। এটি ইসলামী পরিভাষায় একটি গুরুত্বপূর্ণ শব্দ। ফাহিশার বিপরীত শব্দ হল হায়া।
ফাহিশা শব্দটি শাহওয়াত (شَهْوَة) ধাতু থেকে এসেছে যার অর্থ শক্তিশালী কামনা, যা সাধারণত নেতিবাচক ক্ষেত্রে ব্যবহৃত হয়। ইসলামী পন্ডিতদের মতে, ফাহিশার অর্থ দুটি হতে পারে: 
ফাহিশায় অন্তরভূক্ত কবীরাহ গুনাহর সংখ্যা অনেক। কবীরা গুনাহ হল সেসব পাপ, যা থেকে বিরত থাকতে ইসলামে কঠোর সতর্ক করা হয়েছে, অথবা এর বিরুদ্ধে কঠিন শাস্তি রাখা হয়েছে, অথবাএর জন্য হদ্দ শাস্তি জারি রয়েছে। যেমন মুসলিম হওয়ার পর ধর্মত্যাগ করা, নিরপরাধ মানুষ হত্যা করা, সুদ খাওয়া, বাবামার সাথে খারাপ ব্যবহার করা, ব্যভিচার, পরকীয়া ও মিথ্যা সাক্ষ্য দেওয়া ইত্যাদি। 
কুরআন বলে, নামাজ অশ্লীল ও নিষিদ্ধ কাজ হতে বিরত রাখে। কুরআনে রয়েছে,
আলোক নাথ

আলোক নাথ (জন্মঃ ১০ জুলাই ১৯৫৬) হচ্ছেন ভারতের একজন অভিনেতা যিনি টেলিভিশন নাটক এবং চলচ্চিত্রে অভিনয় করেন। ১৯৮২ সালের "গান্ধী" ছিলো তার অভিনীত প্রথম চলচ্চিত্র, এই চলচ্চিত্রটি শ্রেষ্ঠ চলচ্চিত্র বিভাগে একাডেমি পুরস্কার পেয়েছিলো। অলোক ডিডি ন্যাশনালের "বুনিয়াদ" ধারাবাহিক নাটকে অভিনয় করেন আশির দশকেই যা তুমুল দর্শকপ্রিয়তা পায়। জি টিভির ১৯৯৯ সাল থেকে ২০০১ সাল পর্যন্ত দেখানো নাটক 'রিশতে'ও মানুষ পছন্দ করেছিলো, এই ধারাবাহিক নাটকটিও আলোকের অভিনীত অন্যতম গুরুত্বপূর্ণ নাটক। স্টার প্লাস চ্যানেলের অনেক নাটকেই অলোক অভিনয় করেছিলেন যেগুলোও দর্শকপ্রিয়তা পেয়েছিলো।
সঞ্জীবা রানাতুঙ্গা

সঞ্জীবা রানাতুঙ্গা (; জন্ম: ২৫ এপ্রিল, ১৯৬৯) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার, রেফারি ও ধারাভাষ্যকার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯৪ থেকে ১৯৯৭ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে কোল্টস, নন্দেস্ক্রিপ্টস ও সিংহলীজ দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন তিনি।
সাবেক শ্রীলঙ্কান ক্রিকেট অধিনায়ক অর্জুনা রানাতুঙ্গা, দম্মিকা রানাতুঙ্গা, নিশান্ত রানাতুঙ্গা ও প্রসন্ন রানাতুঙ্গা সম্পর্কে তার সহোদর ভ্রাতা।
আনন্দ কলেজে অধ্যয়ন করেন। বিদ্যালয় পর্যায়ে বেশ রান তুলেছেন। আনন্দ কলেজের অধিনায়কের দায়িত্ব পালনসহ শ্রীলঙ্কান এ দলের পক্ষে বেশ কয়েকবার অংশ নিয়েছেন।
১৯৮৮-৮৯ মৌসুম থেকে ২০০০-০১ মৌসুম পর্যন্ত সঞ্জীবা রানাতুঙ্গা’র প্রথম-শ্রেণীর খেলোয়াড়ী জীবন চলমান ছিল। সুপরিচিত ও জনপ্রিয় জ্যেষ্ঠ ভ্রাতা অর্জুনা রানাতুঙ্গা’র ন্যায় সঞ্জীবা রানাতুঙ্গা কখনো আন্তর্জাতিক ক্রিকেট অঙ্গনে নিজেকে মেলে ধরতে পারেননি। তবে, ঘরোয়া পর্যায়ের ক্রিকেটে প্রতিভাবান বামহাতি ব্যাটসম্যান হিসেবে সুনাম কুড়িয়েছেন।
সমগ্র খেলোয়াড়ী জীবনে নয়টিমাত্র টেস্ট ও তেরোটি একদিনের আন্তর্জাতিকে অংশগ্রহণ করেছেন সঞ্জীবা রানাতুঙ্গা। ২৬ আগস্ট, ১৯৯৪ তারিখে ক্যান্ডিতে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২০ জুন, ১৯৯৭ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
১৯৯৪ সালে নিজ দেশে পাকিস্তানের মুখোমুখি হন। একদিনের সিরিজে বেশ ভালোমানের খেলা উপহার দেন। কলম্বোর আর. প্রেমাদাসা স্টেডিয়ামে নিজস্ব দ্বিতীয় খেলায় ৭০ রান তুলেন। পরবর্তীতে, একদিনের আন্তর্জাতিকে এটিই তার ব্যক্তিগত সর্বোচ্চ রানের ইনিংস হিসেবে রয়ে যায়। এরফলে, তার দল ৭ উইকেটের ব্যবধানে জয়লাভে সমর্থ হয়। এ ইনিংসের কল্যাণে তিনি ম্যান অব দ্য ম্যাচের পুরস্কার লাভ করেন। এরপর থেকেই তার খেলার মানের ক্রমাবনতি হতে থাকে। ফলশ্রুতিতে, ১৩টি ওডিআইয়ে অংশ নেয়ার পর আন্তর্জাতিক ক্রিকেট থেকে তাকে বিদেয় নিতে হয়। জানুয়ারি, ১৯৯৬ সালে সর্বশেষ ওডিআইয়ে অংশ নেন তিনি।
তবে, তুলনামূলকভাবে টেস্ট ক্রিকেটে বেশ সফলতা পেয়েছিলেন। টেস্ট খেলাগুলোয় দুইটি শতরানের ইনিংস খেলেছেন। ১৯৯৪ সালে জিম্বাবুয়ে সফরে হারারে স্পোর্টস ক্লাব ও কুইন্স স্পোর্টস ক্লাব মাঠে নিজস্ব দ্বিতীয় ও তৃতীয় টেস্টে উপর্যুপরী টেস্ট শতক করেন। তবে, উভয় টেস্টই ড্রয়ে পরিণত হয়েছিল। সাত টেস্ট শেষে তার ব্যাটিং গড় দাঁড়ায় ৫৯.৭১। ফলশ্রুতিতে, নিউজিল্যান্ড, পাকিস্তান ও অস্ট্রেলিয়া গমন করার সুযোগ লাভ করেন।
১৯৯৬ সালে অস্ট্রেলিয়া গমন করেন। অ্যাডিলেড টেস্টে ৬০ ও ৬৫ রানের মূল্যবান ইনিংস খেলেন। কিন্তু, আন্তর্জাতিক অঙ্গনে তিনি বেশ প্রতিকূল অবস্থার মুখোমুখি হন। ফলে, তাকে দলের বাইরে রাখতে বাধ্য করা হয়। জুন, ১৯৯৭ সালে বিতর্কিতভাবে তাকে জাতীয় দলে খেলার জন্যে আমন্ত্রণ জানানো হয়। দলের সাথে ওয়েস্ট ইন্ডিজ গমন করেন। কিন্তু, একটি খেলায় দূর্বল ক্রীড়াশৈলী প্রদর্শন করায় তাকে আর দলে রাখা হয়নি।
সেরেম্বান জামে মসজিদ

সেরেম্বান জামে মসজিদ ( বা "মসজিদ জামে সেরেম্বান") মালয়েশিয়ার নেগেরি সেম্বিলানের সেরেম্বানে অবস্থিত একটি পুরানো মসজিদ। এটি জালান ইয়াম তুয়ান এবং জালান দাতো' বন্দর তুঙ্গলের মোড়ে অবস্থিত। এই মসজিদের স্থাপত্য শৈলীটি পুরাতন মালাক্কীয় শৈলীর লক্ষ্য করা যায়।
আউফ ইবনে হারিস

আউফ ইবনে হারিস আল আনসারী মুহাম্মাদের একজন আনসার সাহাবা ছিলেন, যিনি বদর যুদ্ধে অংশগ্রহণ করে মৃত্যুবরণ করেছেন।
আউফ ইবনে হারিস মদিনার খাযরাজ বংশের নাজ্জার শাখায় জন্মগ্রহণ করেছিলেন। তার পিতার নাম হারিস ইবনে রিফায়া এবং মাতার নাম আফরা বিনতে উবাইদ ইবনে সালাবা, তার মা ইসলাম গ্রহণ করেছিলেন।
আউফ নবুয়তের ১২ তম বছরে অর্থাৎ, ৬২১ সালে ৬ জন ব্যক্তির সাথে মক্কায় এসে ইসলাম গ্রহণ করেছিলেন। তারপর তিনি তার বাকি সঙ্গীদের নিয়ে মদিনায় ইসলাম প্রচার করতে থাকেন। তার ইসলাম প্রচার মদিনায় বেশ সাড়া ফেলে, যার ফলে অনেকেই ইসলাম গ্রহণ করেছিলেন।
পরবর্তী বছরে ৬১২ সালে ১১ জন ব্যক্তি নিয়ে মুহাম্মাদের সাথে আবার সাক্ষাৎ করেন ও সবাই ইসলাম গ্রহণ করেন। অতঃপর রাত্রি বেলায় মিনায় আকাবার নিকট একত্রিত হয়ে কিছু বিষয়ের উপর বাইয়াত গ্রহণ করে। সেগুলো হলো: আল্লাহ্‌র সাথে কাউকে শরিক করবেন না, চুরি করবেন না, ব্যভিচার করবেন না, কাউকে ব্যভিচারের মিথ্যা অপবাদ দিবেন না এবং সৎ কাজে মুহাম্মাদের অবাধ্য হবেন না। এটিকে প্রথম বাইয়াত নামে অভিহিত করা হয়।
আবার আউফ ইবনে হারিস পরবর্তী বছরে অর্থাৎ, ৬১৩ সালে মুসআব ইবনে উমাইরের নেতৃত্বে ৭৫ জন ব্যক্তির সাথে তিনি আবার হজ্জ পালন করার জন্য মক্কায় আগমন করেন এবং পূর্ববর্তী বছরে এখানেই মিনার আকাবার নিকট সকলের সাথে তিনি মুহাম্মাদের সাথে দেখা করেন ও সবাইকে সৎপথে নিবৃত থাকার ও মুহাম্মাদকে সাহায্য করার শপথ বাক্য পাঠ করান। এটাকে ইসলামে আকাবার দ্বিতীয় বাইয়াত বলা হয়।
তিনি বদর যুদ্ধে অংশগ্রহণ করেন ও এই যুদ্ধেই মৃত্যুবরণ করেন।
বদর যুদ্ধে আউফ ইবনে হারিস ও তার দুই ভাই মুয়াজ ইবনে হারিস ও মুয়াবিজ ইবনে হারিস অংশগ্রহণ করেছেন। তার দুলাভাই-শালা এই যুদ্ধে যোগদান করেছিল। যুদ্ধের সময় যখন উভয় পক্ষ সারি বেঁধে প্রস্তুত হচ্ছিল তখন মুশরিকদের মধ্য হতে শায়বা ইবনে রাবিয়া, উতবা ইবনে রাবিয়া ও ওয়ালীদ ইবনে উতবা সামনে এসে মুসলিমগণকে দ্বন্দ্বযুদ্ধে আহবান করলে মুসলিম পক্ষে আনসার সাহাবা হতে মুয়াজ, মুয়াবিজ ও আউফ এই তিন ভাই মুশরিকদের সম্মুখে অগ্রসর হন। মুশরিকদের সাথে প্রথম দ্বন্দ্বযুদ্ধে মুহাজিরগণ অবতীর্ণ হবেন, এটাই মুহাম্মাদের ইচ্ছা ছিল। অপরপক্ষে মুশরিকরাও মুহাজির সাহাবাদের সাথে দ্বন্দ্বযুদ্ধে অবতীর্ণ হতে চাচ্ছিল। তাই মুহাম্মাদ তাদের তিন ভাইয়ের এই ইচ্ছায় খুশি হয়ে প্রশংসা করে ফিরে আসতে বললেন।
অতঃপর এক সময় আউফ মুহাম্মাদের বিশেষ প্রেরণায় লৌহবর্ম খুলে শত্রু পক্ষের উপর ঝাপিয়ে পড়েন এবং এক সময় মৃত্যুবরণ করেন। এই যুদ্ধেই তার দুই ভাই মুয়াজ ও মুয়াবিজ আবু জাহেলকে হত্যা করেছিল।
সুলতান ইসমাইল পেত্রা রজতজয়ন্তী মসজিদ

সুলতান ইসমাইল পেত্রা রজতজয়ন্তী মসজিদ (চাইনিজ মসজিদ, রানতাউ পাঞ্জাং, বা বেইজিং মসজিদ মালয়: মসজিদ চীন, রানতাউ পাঞ্জাং বা মসজিদ জুবলি পেরাক সুলতান ইসমাইল পেত্রা বা মসজিদ বেইজিং) হলো মালয়েশিয়ার কেলান্তানের রানতাউ পাঞ্জাংয়ের একটি চীনা শৈলীবিশিষ্ট মসজিদ। এই মসজিদটি চীনের বেইজিংয়ের এক হাজার বছরের পুরানো নিউজি মসজিদের মতো। রানতাউ পাঞ্জাং থেকে প্রায় ২ কিলোমিটার দূরে পাসির মাস-রানতাউ পাঞ্জং হাইওয়ের প্রান্তে এই মসজিদটি অবস্থিত।
২০০৫ সালের সেপ্টেম্বর মাসে, এই মসজিদের নির্মাণ কাজ শুরু হয়েছিল এবং ২০০৯ সালের আগস্ট মাসে মসজিদটি উদ্বোধন করা হয়েছে। নির্মাণের মোট আনুমানিক ব্যয় ছিল ৮.৮ মিলিয়ন মালয়েশীয় রিংগিত। এই মসজিদটি মোট ৩.৭ একর জমির ওপর অবস্থিত এবং এখানে একসাথে এক হাজার মুসল্লি নামাজ আদায় করতে পারে।
স্বামী গম্ভীরানন্দ

স্বামী গম্ভীরানন্দ () ( জন্ম: ১৮৯৯ - মৃত্যু: ২৭ ডিসেম্বর ১৯৮৮) রামকৃষ্ণ মঠ ও মিশনের একাদশ অধ্যক্ষ। 
স্বামী গম্ভীরানন্দের জন্ম বর্তমানের বাংলাদেশের শ্রীহট্টের সাধুহাটিতে। কলকাতার স্কটিশ চার্চ কলেজে পড়ার সময় তার সমসাময়িক ছিলেন সজনীকান্ত দাস ও গোপাল হালদার। ১৯২৩ খ্রিস্টাব্দে তিনি শ্রীরামকৃষ্ণ সংঘে যোগ দেন। তার শিক্ষা, ব্রহ্মচর্য ও সন্ন্যাস সবই মহারাজ স্বামী শিবানন্দের কাছে। ১৯২৯-৩১ খ্রিস্টাব্দে তাঁকে বিশেষ দায়িত্ব দিয়ে "উদ্বোধন" এ পাঠানো হয়। ১৯৩৫ খ্রিস্টাব্দ পর্যন্ত তিনি প্রধানত দেওঘর বিদ্যাপীঠে ছিলেন। ১৯৫৩ খ্রিস্টাব্দ হতে ১৯৬৩ খ্রিস্টাব্দ পর্যন্ত তিনি ছিলেন অদ্বৈত আশ্রমের অধ্যক্ষ। ইংরাজী মাসিক পত্রিকা 'প্রবুদ্ধ ভারত' এর সম্পাদক হিসাবেও কাজ করেছেন। পরে ১৯৬৬ খ্রিস্টাব্দে তিনি মঠ ও মিশনের সাধারণ সম্পাদক, ১৯৭৯ খ্রিস্টাব্দে সহকারী অধ্যক্ষ ও এপ্রিল ১৯৮৫ খ্রিস্টাব্দে অধ্যক্ষপদে বৃত হন। তার রচিত ও সম্পাদিত গ্রন্থ গুলি হল-
১৯৮৮ খ্রিস্টাব্দে ২৭ শে ডিসেম্বর অধ্যক্ষপদে থাকাকালে প্রয়াত হন।
আল-‌মোরা‌বি‌তো মস‌জিদ

আল-‌মোরা‌বি‌তো মস‌জিদ (, বা মেস্কিতা এল মোতাবিতো) স্পে‌নের কর্দোবায় অব‌স্থিত এক‌টি মস‌জিদ। এই মসজিদ‌টি স্পেনের গৃহযুদ্ধের সময় ফ্রান্সিস্কো ফ্রাঙ্কোর মুস‌লিম সৈ‌নিক‌দের জন্য পুরস্কার হি‌সে‌বে নির্মাণ করা হয়। এ‌টিকে স্পে‌নের সর্বপ্রথম নির্মিত আধু‌নিক মস‌জিদ হি‌সে‌বে বি‌বেচনা করা হয়। স্পে‌নের প‌রিবর্তন এবং গণতন্ত্র পুনরায় প্রতিষ্ঠা হওয়ার পর কর্দোবার মুস‌লিম সংগঠন তৎকালীন মেয়র হুলিও আ‌ঙ্গিতা দ্বারা পরিচালিত পৌর শাসন বিভাগের নিকট এই স্থাপনা‌টিতে জামায়া‌তের প্রার্থনার জন‌্য পাওয়ার আ‌বেদন ক‌রে। আ‌বেদন‌টি ১৯৯২ সা‌লে গৃহীত হ‌লে এটিকে আবার মস‌জিদ হি‌সে‌বে উন্মুক্ত ক‌রে দেওয়া হয়।
জায়েদ বিন হারিতসাহ মসজিদ

জায়েদ বিন হারিতসাহ মসজিদ (মসজিদ জায়েদ বিন হারিতসাহ অথবা মসজিদ জামেক সুনগাই মুলিয়া) হলো মালয়েশিয়ার কুয়ালালামপুরে অবস্থিত একটি মসজিদ। এই মসজিদটি জালান গম্বাক হতে ৮ কিলোমিটার দূরে অবস্থিত।
১৯৯১ সালে, এই মসজিদটি উদ্বোধন করা হয়েছে।
আল-বুখারি ফাউন্ডেশন মসজিদ

আল বুখারি ফাউন্ডেশন মসজিদ () হলো মালয়েশিয়ার কুয়ালালামপুরে অবস্থিত একটি মসজিদ। এটি ভিক্টোরিয়া ইনস্টিটিউশন সংলগ্ন এবং জালান হাং তুয়াহ অগ্নি নির্বাপন কেন্দ্র এবং হাং তুয়াহ এলআরটি স্টেশনের বিপরীতে অবস্থিত।
এই মসজিদটি হাং তুয়াহ স্টেশন থেকে দক্ষিণ পশ্চিমে পায়ে হাটা দূরত্বে অবস্থিত।
কে-৩৯১

কেনেথ ওসবার্গ নীলসেন, তার মঞ্চনাম কে-৩৯১ বা আইআইআইআইএক্সআই দ্বারা অধিক পরিচিত, তিনি একজন নরওয়েজিয়ান সঙ্গীত নির্মাতা। অ্যালান ওয়াকার, জুলি বার্গান এবং সিউংগ্রির সমন্বয়ে নির্মিত "ইগনাইট" জন্য সর্বাধিক পরিচিত, যেটি ২০১৮ সালে নরওয়েতে এক নম্বরে পৌঁছেছিল।
নীলসেন ২০০৯ সালে শিল্পী হিসাবে তার কর্মজীবন শুরু করেছিলেন, তারপরে ২০১৩ সালে ব্রিটিশ রেকর্ড লেবেল নোকপিরাইটসাউন্ডসে ২২ ডিসেম্বর ২০১৩-এ কোরি ফ্রেসেনহানের সমন্বয়ে "ড্রিম অব সামথিং সুইট" গান প্রকাশ পায়। একই লেবেলে তার সর্বশেষ গানটি ছিল "আর্থ", যা ৩০ এপ্রিল ২০১৬-এ প্রকাশিত হয়েছিল।
২০১৭ সালে নীলসেন এবং অ্যালান ওয়াকার তাদের সমন্বিত একক "ইগনাইট" প্রকাশ করেন। যদিও গানটি সমন্বিত ছিল, নীলসেন কেবল গানের সহযোগী হিসাবে কৃতিত্ব পেয়েছিল। ২০১৭ সালের ৭ এপ্রিল গানটি প্রথমে একটি বাদ্যযন্ত্রগত সঙ্গীত হিসাবে প্রকাশিত হয়েছিল, যা ওয়াকারের রেকর্ড লেবেল এমইআর মিউজিকের পাশাপাশি সনি মিউজিকের মাধ্যমে প্রকাশিত হয়েছিল। নরওয়েজিয়ান সংগীতশিল্পী-গীতিকার জুলি বার্গান এবং দক্ষিণ কোরিয়ার গায়িকা সিউংগ্রির কণ্ঠ দিয়ে গানটির নতুন একটি সংস্করণ পরে ১১ মে ২০১৮-এ প্রকাশিত হয়েছিল। যদিও বাদ্যযন্ত্রগত সঙ্গীতটি এমইআর মিউজিক এবং সনি মিউজিকের মাধ্যমে প্রকাশিত হয়েছিল, কিন্তু নতুন সংস্করণটি লিকুইড স্টেট নামে একটি ইলেকট্রনিক ডান্স মিউজিক উপর দৃষ্টিপাতকারী একটি রেকর্ড লেবেলের মাধ্যমে প্রকাশ করা হয়েছিল। নতুন সংস্করণটি পূর্বের সঙ্গীতটির চেয়ে উল্লেখযোগ্যভাবে ভাল হিসাবে প্রশংসিত হয়েছিল। "টায়ার্ড" এবং "অল ফলস ডাউন" এর মতো গানের রিমিক্স করে নীলসেন অ্যালান ওয়াকারের সাথে আরও সমন্বিত কাজ করেছেন।
২০১৮ সালের ৩০ নভেম্বর নীলসেন অ্যালান ওয়াকার এবং আমেরিকান সংগীতশিল্পী সোফিয়া কারসনের সাথে এমইআর মিউজিক এবং সনি মিউজিক এন্টারটেইনমেন্টের মাধ্যমে করসাকের সমন্বয়ে সঙ্গীত একক "ডিফারেন্ট ওয়ার্ল্ড"-এ সহযোগিতা করেছিলেন। ২০১৮ সালের ১৪ ডিসেম্বর এমিলি হোলোর সাথে "লিলি"-র পাশাপাশি অ্যালান ওয়াকারের একই নামের প্রথম একক অ্যালবাম প্রকাশিত হয়েছিল পরবর্তীতে নীলসেন স্ক্যান্ডিনেভিয়ার প্রযোজক মার্টিন টুঙ্গেভাগ, ম্যাঙ্গো এবং অ্যালান ওয়াকারের সাথে ২০০০ সালে মুক্তিপ্রাপ্ত ম্যাঙ্গোর "ইউরোডান্সার" এর পুনঃনির্মাণ তৈরির জন্য সহযোগিতা করেছিলেন। এই সঙ্গীতটি ২০১৯ সালের ৩০ আগস্টে "প্লে" নামে প্রকাশিত হয়েছিল। ২০২০-এ অ্যালান ওয়াকার এবং আহরিক্সের সাথে নীলসেন একক "ইন্ড অব টাইম" তৈরি করেন।
ত্রোমুসো

ত্রোমুসো (, ; ; ; , ) হলো ফিনল্যান্ডের ত্রোম্স ও ফিনমার্ক প্রদেশের একটি পৌরসভা। ত্রোমুসো শহর হলো এর প্রশাসনিক কেন্দ্র।
দেবদাস (১৯৫৫-এর চলচ্চিত্র)

দেবদাস হল বিমল রায় পরিচালিত ১৯৫৫ সালের ভারতীয় হিন্দি ভাষার চলচ্চিত্র। এটি শরৎচন্দ্র চট্টোপাধ্যায়ের "দেবদাস" উপন্যাস অবলম্বনে নির্মিত। চলচ্চিত্রটিতে নাম ভূমিকায় অভিনয় করেন দিলীপ কুমার। এতে প্রথমবারের মত নাটকীয় চরিত্রে অভিনয় করেন বৈজয়ন্তীমালা, যেখানে তিনি বাঈজি চন্দ্রমুখী চরিত্রে অভিনয় করেন এবং এই চলচ্চিত্রের পার্বতী চরিত্রে অভিনয়ের মধ্য দিয়ে বলিউডে অভিষেক ঘটে সুচিত্রা সেনের। এছাড়া পার্শ্ব চরিত্রে অভিনয় করেন মতিলাল, নাজির হুসাইন, মুরাদ, প্রতিমা দেবী, ইফতেখান ও শিবরাজ।
চলচ্চিত্রটি ৩য় জাতীয় চলচ্চিত্র পুরস্কারে ৩য় শ্রেষ্ঠ পূর্ণদৈর্ঘ্য চলচ্চিত্র বিভাগে মেধার সনদ লাভ করে এবং তিনটি বিভাগে ফিল্মফেয়ার পুরস্কার অর্জন করে। ২০০৫ সালে "ইন্ডিয়াটাইমস মুভিজ" সেরা ২৫ অবশ্যই দর্শনীয় বলিউড চলচ্চিত্র তালিকায় এই চলচ্চিত্রটিকে স্থান দেয়। আইওয়া বিশ্ববিদ্যালয়ের কোরি কে. ক্রিকমুরের সেরা ১০ বলিউড চলচ্চিত্রের তালিকায় এই চলচ্চিত্রটির অবস্থান ছিল ২য়।
আল-যামাখশারী

আবু আল-কাসিম মামাদ ইবনে উমর- ( ), যিনি আল যামাখশারী, বা জার আল্লাহ নামে পরিচিত (১৮ মার্চ ১০৭৫ – ১২ জুন ১১৪৪)। তিনি ছিলেন পার্সিয়ান বংশোদ্ভুত মধ্যযুগীয় মুসলিম পণ্ডিত ' তিনি ছিলেন একজন হানাফী মাজহাবের ফকীহ, যুক্তিবাদী ধর্মতত্ত্ববিদ এবং আরবি ভাষাতত্ত্বের উপর পণ্ডিত ব্যক্তি। তাত্ত্বিক পণ্ডিত হিসাবে খ্যাতিমান যিনি মুতাজিলা সম্প্রদায় থেকে সুন্নি ইসলামের আশআরী মাজহাবকে রূপান্তর করেছিলেন, তৎকালীন তাত্ত্বিক বিবেচনা করেছিলেন। আল-জামাখশারীর বিদ্বান হিসাবে প্রভূত খ্যাতি ছড়িয়ে পড়েছিল তার "আল-কাশশাফ" নামক কোরআনের "তাফসির" গ্রন্থের জন্য । কোরআনের শ্লোকের এই চূড়ান্ত দার্শনিক ভাষাগত বিশ্লেষণ মুতাজিলা প্রভাবকে কেন্দ্র করে বিতর্ককে উৎসাহিত করেছিল। 
আল-যামাখশারী বুখারা ও সমরকান্দে পড়াশোনা করেছিলেন। তারপর বাগদাদে অধ্যয়ন করতে যান, যেখানে আবু-আল-হাসান আল আশরির "মাযহাবের" ('বিদ্যালয়') এর "সাহচর্য পেয়ে" প্রভাব উপভোগ করে তিনি সুন্নি ইসলামে দীক্ষিত হন । তিনি ছিলেন একজন বিখ্যাত আরবি ভাষাতত্ত্ববিদ। তিনি শু'বিয়া (আরব শ্রেষ্ঠত্ববাদী) আন্দোলনের বিরোধী ছিলেন। তিনি মূলত আরবি ভাষায়, মাঝে মাঝে ফারসি ভাষায় লিখেছিলেন এবং "মুকাদ্দিমাত আল-আদাবের এমএসের গ্লোসগুলির" উপর ভিত্তি করে সংকলন করেন তাঁর দুর্দান্ত "অভিধানটি।" অনুমান করা হয় যে তিনি প্রাচীন খয়েরেজমিয়ান ভাষার একজন স্থানীয় বক্তা ছিলেন। (নিচে দেখ). তুষারপাতের জন্য একটি পা হারাতে পেরে, তিনি একটি নোটারি ঘোষণাকে বহন করেছিলেন যে এই ফাঁসটি দুর্ঘটনাজনক ছিল, আইনত নির্ধারিত অপরাধী অনুমোদন নয়। আল-জামাখশারি শেষ অবধি খোয়ারেজমে ফিরে আসার আগে (বর্তমান তুর্কমেনিস্তান ) মক্কায় কাটানো কয়েক বছর ধরে "জার-আল্লাহ" (আল্লাহর প্রতিবেশী) উপাধি অর্জন করেছিলেন। আল-জামাখশারি রাজধানী শহর গুরুগঞ্জে ১১ ই জুলাই ১১৪৪ খ্রিস্টাব্দে (সোমবার, ৮ম জুলহিজার প্রাক্কালে, ৫৩৮ হিজরী) মারা যান।
তার লেখাপঞ্চাশেরও বেশি শিরোনামের মধ্যে রয়েছে:
আল-জামাখশারির আরবি-ফার্সি অভিধান, "মুকাদ্দিমাত আল-আদাব" হ'ল এই বিলুপ্ত ইরানী কাওয়ার্ম্মিয়ান (বা খাওয়ারেজিম) ভাষার গবেষণা ও সংরক্ষণের প্রাথমিক উৎস, যা মূলত একটি একক পাণ্ডুলিপিতে অন্তর্ভুক্ত আন্তঃরেখী গ্লোসেসগুলিতে বেঁচে থাকে (ca. 596 / 1200)। এই কাজের অন্যান্য পাণ্ডুলিপিগুলিতেও রয়েছে।
সুজাতা (১৯৫৯-এর চলচ্চিত্র)

সুজাতা হল বিমল রায় পরিচালিত ১৯৫৯ সালের ভারতীয় হিন্দি ভাষার চলচ্চিত্র। এটি সুবোধ ঘোষের একই নামের বাংলা ছোটগল্প অবলম্বনে নির্মিত। এতে নাম ভূমিকায় অভিনয় করেন নূতন এবং অন্যান্য শ্রেষ্ঠাংশে অভিনয় করেন সুনীল দত্ত, সুলোচনা, ললিতা পবার, ও শশীকলা। চলচ্চিত্রটির সঙ্গীতায়োজন করেন শচীন দেববর্মণ ও গীত রচনা করেন মজরুহ সুলতানপুরি।
চলচ্চিত্রটি ১৯৫৯ সালে কান চলচ্চিত্র উৎসবে অংশগ্রহণ করে। এটি ৭ম জাতীয় চলচ্চিত্র পুরস্কারে ৩য় শ্রেষ্ঠ পূর্ণদৈর্ঘ্য চলচ্চিত্র বিভাগে সর্ব ভারত সনদ লাভ করে এবং শ্রেষ্ঠ চলচ্চিত্র ও শ্রেষ্ঠ পরিচালকসহ চারটি বিভাগে ফিল্মফেয়ার পুরস্কার অর্জন করে।
করোনাভাইরাস মন্দা

করোনাভাইরাস মন্দা হচ্ছে বর্তমানে চলমান বৈশ্বিক অর্থনৈতিক মহা মন্দা যা ২০২০ খ্রিষ্টাব্দের শুরুতে বৈশ্বিক অর্থনীতিতে প্রভাব ফেলতে শুরু করেছে। এটা গ্রেট লকডাউন বা গ্রেট শাটডাউন নামেও পরিচিতি পেয়েছে। ২০২০ শেয়ারবাজার ধ্বস (২০শে ফেব্রুয়ারি ২০২০) এর মাধ্যমে এটি শুরু হয়ে কোভিড-১৯ মহামারীর সময়ে ভয়াবহ আকার ধারণ করেছিল। 
গ্রেট রিসেশন এর পর অর্থনীতির সবচেয়ে খাড়া পতন এই মন্দাটি। 
১৪ এপ্রিল ২০২০ খ্রিস্টাব্দে ইন্টারন্যাশনাল মনিটারি ফান্ড (আইএমএফ) এক ঘোষণায় এই মহামন্দা বিষয়ে সতর্ক করেছে। জি7 অন্তর্ভুক্ত জাতীসমূহ ইতিমধ্যেই অথবা সিঘ্রই এই "মহামন্দার মধ্যে প্রবেশ করবে এবং একইসাথে অধিকাংশ পশ্চিমা দেশের অর্থনীতির উন্নয়ন হারও লক্ষনীয় পরিমাণ হ্রাস পাবে।"
আইএমএফ বলেছে এই অর্থনৈতিক অবক্ষয় ২০০৯ সালের গ্রেট রিসেশন "এর চেয়েও ভয়াবহ" হবে।
ফুকুওকা মসজিদ

ফুকুওকা মসজিদ ও আল নূর ইসলামী সাংস্কৃতিক কেন্দ্র () হলো জাপানের কিউশু দ্বীপের সর্বপ্রথম মসজিদ। মসজিদটি ২০০৯ সালে নির্মাণ করা হয়। মূলত, ফুকুওকা অঞ্চলের প্রায় এক হাজার মুসলমানের পাশাপাশি জাপানের ইসলামে আগ্রহী মানুষদের জন্য সে অঞ্চলে একটি ইসলামী প্রতিষ্ঠানের প্রয়োজনীয়তা অনুভূত হয়, যা পূরণ করতেই এ মসজিদটি নির্মিত হয়। এতে নিয়মিত দৈনিক পাঁচ ওয়াক্ত নামাজ, সাপ্তাহিক জুমার নামাজ এবং ঈদের নামাজের জামাতের আয়োজন করা হয়। এর পাশাপাশি ইসলাম ধর্মে ধর্মান্তরিতকরণ, বিবাহ ও জানাজার নামাজেরও ব্যবস্থা রয়েছে।
১৯৯৮ সালে "কিউশু বিশ্ববিদ্যালয় মুসলিম স্টুডেন্ট অ্যাসোসিয়েশন" (কেইউএমএসএ) একটি মসজিদ নির্মাণের পরিকল্পনা করে এবং সে লক্ষ্যে অনুদান সংগ্রহ করা শুরু করে। ২০০৬ সালে জমি ক্রয় সম্পন্ন হয় এবং মসজিদ নির্মাণের চূড়ান্ত পরিকল্পনা শুরু হয়। স্থানীয়দের সাথে একাধিক দফা আলোচনার পর ২০০৮ সালে মসজিদটির নির্মাণ কাজ শুরু হয়। নির্মাণ কাজ সমাপ্ত হতে প্রায় এক বছর সময় লেগে যায়। অবশেষে, ২০০৯ সালের ১২ এপ্রিল মসজিদটি উদ্বোধন করা হয়।
মসজিদটির সংস্কৃতি বিভাগ নারী, পুরুষ ও শিশুদের জন্য সপ্তাহান্তে আরবি ভাষার পাঠ দান করে। আর, প্রতি তিন মাস পর পর একবার রান্না শেখার ক্লাস হয়। এছাড়াও, তারা মাঝে মাঝে সেমিনার এবং আলোচনা অনুষ্ঠানের আয়োজন করে থাকে।
ফুকুওকা মসজিদ ভিন্ন ধর্মাবলম্বীদের জন্যও উন্মুক্ত। অমুসলিমরা সেখানে গিয়ে মুসলমানদের নামাজ দেখতে পারে, ইসলাম সম্পর্কিত বিষয়াদি নিয়ে আলোচনা করতে পারে এবং ইসলামের পরিচিতিমূলক বিভিন্ন পুস্তিকা সংগ্রহ করতে পারে। এমনকি, তারা চাইলে মুসলমানদের সাথে নামাজে অংশগ্রহণও করতে পারে।
তিন তলা বিশিষ্ট এই মসজিদটিতে একটি গম্বুজ ও একটি মিনার রয়েছে। মসজিদের নিচ তলা পুরুষদের আর দ্বিতীয় তলা মহিলাদের প্রার্থনা ঘর হিসেবে নির্ধারণ করা হয়েছে। বেসমেন্টে একটি বহুমুখী হল, একটি গ্রন্থাগার এবং একটি রান্নাঘর রয়েছে। আর, তৃতীয় তলায় রয়েছে শ্রেণিকক্ষ এবং একটি রান্নাঘর।
হামাদ বিন খলিফা সিভিলাইজেসন সেন্টার

হামাদ বিন খলিফা সিভিলাইজেসন সেন্টার (এইচবিকেসিসি) হলো ডেনমার্কের কোপেনহেগেনের আউটার নরব্রো শহরে অবস্থিত একটি সুন্নি মসজিদ। ২০১৪ সালে নির্মিত এই মসজিদটি ডেনমার্কের প্রথম উদ্দেশ্যমূলকভাবে নির্মিত মসজিদ হওয়ার পাশাপাশি ইউরোপের অন্যতম বৃহত্তম মসজিদ।
২০১৩ সালের সেপ্টেম্বর মাসে, এই মসজিদটি নির্মাণাধীন অবস্থায় ছিল, তখন সমালোচকরা মসজিদের মিডিয়া সেন্টারে হামাস-চালিত সরকারি টেলিভিশন চ্যানেল আল-আকসা টিভির সম্প্রচারের পরিকল্পনার বিষয়টি তুলে ধরেছিল, হামাসকে ইউরোপীয় ইউনিয়নের একটি সন্ত্রাসী সংগঠন হিসাবে কালো তালিকাভুক্ত করা হয়েছে (যেখানে ডেনমার্কের সদস্যপদ রয়েছে)।<ref name="algemeiner /2013/09/08/"></ref>
২০১৪ সালের ২০১৪ মাসে, ডেনীয় ইসলামিক কাউন্সিল কোপেনহেগেনের গ্র্যান্ড মসজিদ (কাতারের আমির হামাদ বিন খলিফা আল থানির পরে আনুষ্ঠানিকভাবে হামাদ বিন খলিফা সভ্যতা কেন্দ্র), দেশের বৃহত্তম এবং প্রথম মিনারসহ মসজিদ নির্মাণ করেন। কাতার এই মসজিদ নির্মাণের জন্য ২৭ মিলিয়ন ডলার সরবরাহ করেছিল, যা ডেনমার্ক পিপলস পার্টি ডেনীয়দের ঘরোয়া বিষয়ে সম্ভাব্য কাতারি হস্তক্ষেপ বলে তাদের উদ্বেগ প্রকাশ করেছিল।
কোপেনহেগেন পৌরসভার সাথে একমত হয়েছিল যে মিনারটি প্রার্থনার জন্য ব্যবহৃত করা হবে না।
দলটি স্টপ "ইসলিমাইজেশন অভ ডেনমার্ক" সংস্থা উদ্বোধনের দিন ভবনের সামনে বিক্ষোভ করার পরিকল্পনা করেছিল, কিন্তু পুলিশ তাদেরকে বাঁধা দিয়েছিল।
এই মসজিদটি ডেনীয় স্থপতি জেন ওয়েঞ্জেল ও লার্স টুকসেন ডিজাইন করেছেন এবং এটি ডেনীয় ইসলামিক কাউন্সিলের সম্পত্তি। এই মসজিদের অভ্যন্তরে ৩,০০০ জন এবং আভ্যন্তরীণ উঠানে অতিরিক্ত ১,৫০০ জনের স্থান রয়েছে।ঈই মসজিদের বাইরের অংশটি টাইটানিয়াম, কাচ এবং পালিশযুক্ত কংক্রিট দিয়ে তৈরি। এর অনেক স্থাপত্য উপাদান মক্কার সাথে সম্পর্কযুক্ত।
ক: য়াদ

ক: য়াদ (ইংরাজী নাম: "Ko: Yad -A Silent Way") হচ্ছে মঞ্জু বরা পরিচালিত মিসিং ভাষাতে নির্মিত ২০১৪ সালের একটি অসমীয়া চলচ্চিত্র। বিহু সংখ্যার সাদিনে প্রকাশিত অনিল পাঙ্গিং দ্বারা রচিত বহু পঠিত এবং উচ্চ প্রশংসিত ক: য়াদ নামের উপন্যাসটির আধারে এই ছবিটি নির্মিত হয়েছে। প্রখ্যাত চলচ্চিত্র পরিচালক মঞ্জু বরা এই উপন্যাসটির কাহিনী নিয়ে একি নামে মিসিং ভাষাতে ছবিটি নির্মাণ করেন। 
ক: য়াদ ছবিটির কাহিনীভাগে পৌকাম নামের চরিত্রটির জীবনে বহু বঞ্চনার সম্মুখীন হওয়ার পরে তাঁর জীবনের নিরাশা বর্ণিত হয়েছে। বয়স বেড়ে যাওয়ায় পৌকামের বাবা তাঁকে দিয়ে যাওয়া নৌকাটিকে ব্রহ্মপুত্র নদীর বুক থেকে খরি বুটলে জীবন নির্বাহ ব্যবস্থা করেন। ছবিটিতে পৌকামের ছেলেবৈলার দিন থেকে আরম্ভ করে বিবাহ, সন্তানের জন্ম এবং তারপরে বৃদ্ধাবস্থা পর্যন্ত তাঁর জীবনের কাহিনী বর্ণিত হয়েছে। নিজের পরিবারের জন্য হাঁড় ভাঙা পরিশ্রম করা পৌকামকে অবশ্য জীবনে তাঁর বন্ধুবর্গ, ঋণদাতা এবং নিজের সন্তানের থেকেই প্রবঞ্চনার মুখোমুখি হতে হয়। এমনকি শেষে নদীটিও তাঁকে বঞ্চনা করে।<ref name="http://manjuborah.com/"></ref>
সেওয়ান সিং য়েইন, তরুলতা কুটুম, বিদুর মিলি, দিগন্ত পাঙ্গিং এবং অন্যান্য শিল্পী।
ক: য়াদের ২৫ দিনজোড়া চিত্রগ্রহণ ৪ জুলাই থেকে আরম্ভ হয়েছিল। ছবিটির প্রারম্ভিক চিত্রগ্রহণ দিচাংমুখ-এর এক মনোরম স্থানে হয়েছিল। ছবিটির সহকারী পরিচালকরূপে আছেন: লোহিত দত্ত, ফুল ডাউকা, ঘনশ্যাম কলিতা, রূপম চেতিয়া এবং দিবাকর পেগু। ছবিটির সম্পাদনা করেছিলেন এ শ্রীকর প্রসাদ। সঙ্গীত পরিচালনা করেডন থমাস কটুকাপল্লী। AAAS প্রডাকশনের ব্যানারে ছবিটি ৩৫ মিলিমিটার সিনেমাস্কোপে ড'লবি ডিজিটাল সাউন্ড প্রযুক্তি ব্যবহার করে নির্মাণ করা হয়েছে। ছবিটির সাজ সজ্জার দায়িত্বে ছিলেন জীবন ডাউকা। 
ক: য়াদ চলচ্চিত্রটি সমালোচকদের উচ্চ প্রশংসা লাভ করেছিল। বেঙ্গালুরু আন্তর্জাতিক চলচ্চিত্র উৎসবের ভারতীয় ছবি (চিত্রভারতী) বিভাগের বিচারক এস কে ভগবান বলেছিলেন যে, মঞ্জু বরার ছবি ক: য়াদ আসামের একটি ছোট গাঁওয়ের মিসিং মানুষের কাহিনী অতি সূক্ষ্মভাবে বর্ণিত পরিবেশের মধ্য দিয়ে সুন্দরভাবে প্রকাশ করেছে।
হালধীয়া চরায়ে বাওধান খায়

হালধীয়া চরায়ে বাওধান খায় () ১৯৮৭ সালে মুক্তিপ্রাপ্ত বিশিষ্ট পরিচালক জাহ্নু বরুয়ার তৃতীয় অসমীয়া চলচ্চিত্র। পাটকাই ফিল্মসের ব্যানারে নির্মিত এই ছবিটির কাহিনীভাগ হোমেন বরগোহাঞি-এর একইনামের বহু পঠিত উপন্যাস থেকে নেওয়া হয়েছে। ছবিটি শ্রেষ্ঠ ছবির স্বর্ণকমল পুরস্কার পাওয়া ছাড়াও আন্তর্জাতিক পর্যায়ের পুরস্কারও পেয়েছিল। ছবিটি ৩৫ মিঃমিঃতে নির্মাণ করা হয়েছিল।
রসেশ্বর একজন দুখী চাষী। পত্নী এবং দুটি সন্তান সহ চারজনের পরিবার। সামান্য একটুকুরা জমিতে চাষবাস করে কোনরকমে জোড়া-তালি দিয়স সংসার চালায়। একফোটা বৃষ্টির আশায় সকলে আকাশপানে চেয়ে থাকে। অবশেষে বহু আকাংক্ষিত বৃষ্টির ধারা নামল। রসেশ্বর লাঙল নিয়ে হাল চষতে গেল। মাঠে গিয়েই রসেশ্বর খবর পেল যে যেটুকু জমি পুরুষানুক্রমে চাষ করে আসছে, সেই জমি এখন থেকে গাঁওয়ের প্রভাবশালী মহাজন সনাতনের। রসেশ্বর সনাতন মহাজনের কাছে ঋণগ্রস্ত ছিল। সেই ঋণ এবং তার বাবদ প্রাপ্য সুদের বিনিময়ে মহাজন জমিটি দখল করেন। এই অন্যায়ের বিরুদ্ধে তিনি আদালতে মামলা করেন। কিন্তু রঙাফিটার মেরপাকে ন্যায় পাওয়া দূরের কথা, তিনি আরও বেশি দুর্দশাগ্রস্ত হয়ে পড়েন। এমনভাবে নির্বাচন এল। সনাতন মহাজনও নির্বাচন প্রার্থী হল। পেটের দায়ে রসেশ্বর চিরশক্র সনাতন মহাজনের হয়ে নির্বাচনে কাজ করতে বাধ্য হল। সৌভাগ্যক্রমে রসেশ্বরের মামলাটি একজন সৎ হাকিমের কাছে গেল। হাকিম দেখলেন যে ন্যায়িক যুদ্ধে রসেশ্বরের জমি ফিরে পাওয়ার সম্ভাবনা ক্ষীণ বা মামলা চালিয়ে যাওয়াও একজন কপর্দকহীন মানুষের জন্য অসম্ভব কথা। তাই হাকিম মামলা চালিয়ে যাওয়ার পরিবর্তে অন্য একটি পন্থা দেয়। হাকিম মহাজনকে বোঝায় যে মহাজন যেহেতু একজন নির্বাচনী প্রার্থী, রসেশ্বরের বিষয়টি বিরোধীপক্ষ একটি ইস্যু করে নিতে পারে। অতএব জমিটি রসেশ্বরকে ফিরিয়ে দেয়া উচিত। মহাজন মেনে নিলেন এবং জমি ফিরিয়ে দিলেন।
ময়মনসিংহ বিভাগের ইউনিয়নের তালিকা

ময়মনসিংহ বিভাগের সকল জেলা-উপজেলার অন্তর্ভুক্ত ইউনিয়ন গুলোর তালিকা নিম্নরূপ :-
চিকমিক বিজুলী

চিকমিক বিজুলী ১৯৬৯ সালে মুক্তি পাওয়া একটি অসমীয়া চলচ্চিত্র। ছবির পরিচালনা, সঙ্গীত, কাহিনী, চিত্রনাট্য এবং গান রচনা ভূপেন হাজারিকার। ছবিটি রাজশ্রী প্রোডাকশনের তারাচান্দ বরজাত্য এবং কামরূপ চিত্রের ভূপেন হাজারিকা যৌথভাবে প্রযোজনা করেন। ছবিটির গানের লং প্লেয়িং রেকর্ড করা হয়েছিল। এটিই ছিল লং প্লেয়িং রেকর্ড তোলা প্রথম আসমীয়া ছবি। তাছাড়া এতে হিন্দী ছবির অনেক অভিনেতাও অভিনয় করেন।
বিজুলি এক দারোয়ানের মেয়ে। গুয়াহাটির ফাঁসিবাজার এলাকায় যে রহস্যের মত ঘুরে বেড়ায়, কালক্ষেপণে ভ্রূক্ষেপ না করা মেয়েটির নাচ গানে সময় যেত। এই মেয়েটি একদিন সত্রীয়া নাচ শিখে। পরে নাচ শিখাতে নাচের বিদ্যালয়ে শিক্ষকতা করতে যায়। একদিন আপত্তি আসে। দারোয়ানের মেয়ে যে পথে-ঘাটে ঘুরে বেড়ায় আর সিগারেট খায় সে কীভাবে ছেলেমেয়েদের নাচ শিখাবে? বিজুলী অপমানিত হয়। নাচের বিদ্যালয় বন্ধ হয়।
শহরের বিখ্যাত ব্যবসায়ী ও পখিরাজ সিগারেট কোম্পানির মালিক, কেশ মহাজন ও তার পরিচালক বনমালী সাইকিয়া, কৌশলে বিজুলীকে সিগারেট কোম্পানির প্রচারের প্রস্তাব দেয়। শহরের বদনামী এলাকায় থাকতে দেয়। সেখানে তার সঙ্গী হয় বিধবা আজলী এবং তার ভাইয়ের ছেলে। প্রশান্ত, হরজিত সিং-এর গ্যারেজে মিস্ত্রির কাজ করেন। বিজুলীকে ভালোবেসে বিয়ের প্রস্তাব দেয় প্রশান্ত কিন্তু কেশ মহাজন ও বনমালী সাইকিয়া এই বিয়ে বন্ধ করে দেয়। কারণ তাদের ভিন্ন উদ্দেশ্য রয়েছে।
ছবির সঙ্গীত পরিচালনা এবং গান রচনা ভূপেন হাজারিকার। এতে বলিউডের কণ্ঠশিল্পী কিশোর কুমার, মুকেশ এবং সুমন কল্যাণপুরও ভূপেন হাজারিকা এবং জয়ন্ত হাজারিকার সাথে গান গেয়েছেন।
অরণ্য (চলচ্চিত্র)

অরণ্য ১৯৭১ সালে মুক্তি পাওয়া একটি সাদাকালো অসমীয়া চলচ্চিত্র। ছবির পরি্চালক ছিলেন সমরেন্দ্র নারায়ণ দেব এবং প্রযোজক ছিল মঙ্গলদৈর ইউনাইটেড প্রোডাকশন। সঙ্গীত সুধীন দাসগুপ্তার। চোরাই শিকার এবং অরণ্য ধ্বংসযজ্ঞকে বিষয়বস্ত হিসাবে নিয়ে ছবির কাহিনী রচনা করা হয়েছিল। অরণ্য অসমীয়া ভাষার শ্রেষ্ঠ ছবির জাতীয় পুরস্কার লাভ করে।
ছবিটি ১৯তম (১৯৭১) জাতীয় চলচ্চিত্র উৎসবে অসমীয়া ভাষার শ্রেষ্ঠ ছবি হিসাবে রজত কমল পুরস্কার লাভ করে।
পারঘাট

পারঘাট () প্রমথরাম দাসের প্রাগজ্যোতিষ কলাচিত্র প্রতিষ্ঠান প্রযোজনা করা সপ্তম অসমীয়া চলচ্চিত্র। মুক্তি পেয়েছিল ১৯৪৯ সালের ৫ আগস্ট। ছবিটির পরিচালনা এবং কাহিনী ছিল প্রবীন ফুকনের। কানি ব্যাপারকে কেন্দ্র করে কাহিনী রচনা হয়েছিল। চিত্রগ্রহণ কলকাতার ইন্দ্রপুরী স্টুডিওতে। এই ছবির মাধ্যমে অভিনেত্রী জ্ঞানদা কাকতি ছবিজগতে প্রথম পা রেখেছিলেন।
পুরুষোত্তম দাস গন্ধর্ব নামে পারঘাটের সঙ্গীত পরিচালনা করেন।
বিপ্লবী (চলচ্চিত্র)

বিপ্লবী হল অসিত সেন পরিচালিত এবং কৃষ্ণ ফিল্মসের ব্যানারে কালীপ্রসাদ বিহানি প্রযোজিত ১৯৫০ সালে মুক্তিপ্রাপ্ত একটি অসমিয়া চলচ্চিত্র। বিপ্লবী ছিল পরিচালক অসিত সেনের প্রথম চলচ্চিত্র, যিনি পরবর্তীতে বাংলা ও হিন্দি চলচ্চিত্রের পরিচালক হিসেবে বিখ্যাত হয়েছিলেন। "চালচল" (বাংলা), "পঞ্চতপা" (বাঙালি), "জীবন-তৃষ্ণা" (বাংলা), "মমতা" (হিন্দি), "বিরাজ বাহু" (হিন্দি) অসিত সেনের কিছু বিখ্যাত চলচ্চিত্র।
চলচ্চিত্রটি ১৯৪২ সালের গণআন্দোলনের উপর ভিত্তি করে নির্মিত হয়। 'বিপ্লবী' একজন বিপ্লবীর গল্প যিনি দেশের জন্য আত্মত্যাগ করেছিলেন।
শিবপ্রসাদ ভট্টাচার্য ছবিটির সঙ্গীত পরিচালনা করেন। গান লিখেছিলেন ভূপেন হাজারিকা এবং মলিন বরা। এগুলি গেয়েছিলেন ভূপেন হাজারিকা, শিব প্রসাদ ভট্টাচার্য এবং অন্যান্যরা।
জীবনর বাটত

জীবনর বাটত উপন্যাসটির লেখক হচ্ছেন বীণা বরুয়া ৷ বীণা বরুয়ার প্রকৃত নামটি হচ্ছে বিরিঞ্চি কুমার বরুয়া৷ জীবনর বাটত উপন্যাসটিকে অসমীয়া সাহিত্যর প্রথমটি সর্বাংগ সুন্দর উপন্যাস হিসাবে স্বীকৃতি দেওয়া হয় ৷ উপন্যাসটি প্রথম প্রকাশিত হয়েছিল ১৯৪৪ সালে৷
"তগর", কমলাকান্ত, ধরনী, সুপ্রভা, মহীকান্ত, আহিনী, ভোগদত্ত মৌজাদার, রায়বাহাদুর মাণিক হাজারিকা, বাপুরাম বরা, দারোগা মাধব মহন্ত, গোলাপ ডাক্টর, সুনদ, নাদুকী ইত্যাদি ।
এর প্রধান তিনটি চরিত্র - তগর, কমলাকান্ত এবং ধরনী । উপন্যাসটির কাহিনী গঠিত হয়েছে তগরের জীবনের কাহিনীকে নিয়ে এবং তগরকে কেন্দ্র করে কাহিনীর প্রয়োজনে অন্য অন্য চরিত্রসমূহ সৃষ্টি করা হচ্ছে ।
অঘরী আত্মার কাহিনী

অঘরী আত্মার কাহিনী উপন্যাসটির ঔপন্যাসিক হচ্ছেন সৈয়দ আব্দুল মালিক। অসমীয়া সাহিত্যে একটি ক্লাসিক উপন্যাস হিসাবে এই উপন্যাসটির গুরুত্ব আছে৷ উপন্যাসটি প্রথম প্রকাশিত হয়েছিল ১৯৬৯ সালে৷ সৈয়দ আব্দুল মালিকের ‘অঘরী আত্মার কাহিনী’ হচ্ছে ১৯৭২ সালে সাহিত্য অকাডেমি লাভ করা দ্বিতীয় অসমীয়া উপন্যাস৷
নিরঞ্জন খাউন্ড, অপরাজিতা, শশাঙ্ক, ছায়া, মৃগাংক, কনক, অপরা, মন্মথ চৌধুরী, হেমিদুর ইত্যাদি৷
বিলাতর চিঠি

বিলাতর চিঠি গ্রন্থটি হচ্ছে পত্রধর্মী ভ্রমণ সাহিত্যের অন্তর্গত একটি বই। গ্রন্থটিতে জ্ঞানদাভিরাম বরুয়া তাঁর ইউরোপ ভ্রমণের অভিজ্ঞতা সম্পর্কে লিখেছেন। এই পত্রগুলি লেখক প্রথমে বাঁহী কাগজে পাঠান। বাঁহী কাগজ তাদের প্রথম বছরের দ্বিতীয় সংখ্যা (১৯০৯ সন) থেকে ধারাবাহিকভাবে পত্রগুলি প্রকাশ করে। "বিলাতর চিঠি" গ্রন্থ আকারে প্রথম প্রকাশিত হয় ১৯৪৮ সালে।
অসমীয়া জাতীয় জীবনত মহাপুরুষীয়া পরম্পরা

অসমীয়া জাতীয় জীবনত মহাপুরুষীয়া পরম্পরা হচ্ছে ড° হীরেন গোহাঁই দ্বারা রচিত গ্রন্থ। এই গ্রন্থটি ১৯৮৭ সালের ফ্রেব্রুয়ারি মাসে প্রথম প্রকাশ পেয়েছিলেন। এই গ্রন্থের জন্য ১৯৮৯ সালে ড° হীরেন গোহাঁইকে সাহিত্য অকাডেমি পুরস্কারে সন্মানিত করা হয়েছিল।
মহাপুরুষীয়া ধর্মের আর্থ-সামাজিক, সাংস্কৃতিক, ঐতিহাসিক দিকসমূহর বিচার-বিশ্লেষণে এক বিদ্যায়তনিক এবং সুচিন্তিত আলোচনা রয়েছে। তদুপরি এই গ্রন্থে অসমের জাতীয় জীবনে মহাপুরুষীয়া পরম্পরার ইতিবাচক এবং নেতিবাচক প্রভাবসমূহও স্পষ্টভাবে দেখিয়েছে।
কেথেরিণার সৈতে এটা নির্জন দুপরীয়া

কেথেরিণার সৈতে এটা নির্জন দুপরীয়া অসমীয়া সাহিত্যিক অনুরাধা শর্মা পূজারীর এক ছোটগল্প সংকলন। গ্রন্থটি প্রথম প্রকাশিত হয়েছিল ২০০৫ সালের ডিসেম্বরে। এতে অনিন্দিতার খণ্ডচিত্র, ফরেষ্ট বুঢ়ার বারী ইত্যাদি মোট এগারোটা গল্প সন্নিবিষ্ট হয়েছে। লেখিকার নিজের ভাষায়, "জীবনে যিদরে নিয়ম নামানে, চুটি গল্পইও নামানে। মোর জন্য এইটোবে ছিল চুটি গল্পর শ্রেষ্ঠ সংজ্ঞা। 'কেথেরিণার সৈতে এটা নির্জন দুপরীয়া', ঠিক এনেদরেই লেখা গল্পর সমষ্টি। নানা মুহূর্তত লেখা, অনুশাসন বিহীন লেখা, গল্প হ'বও পারে, নহ'বও পারে।"
পুয়তি নিশার সপোন

পুয়তি নিশার সপোন () ১৯৫৯ত মুক্তি পাওয়া একটি অসমীয়া চলচ্চিত্র।ফণী শর্মা ছবিটি পরিচালনা করা ছাড়াও কাহিনী এবং চিত্রনাট্যও লিখেছিলেন। রূপজ্যোতি প্রোডাকশনের ব্যানারে গামা প্রসাদ আগরবালা ছবিটি প্রযোজনা করেন। একজন মৌজাদার, একটা চা চাষীর পরিবার এবং একজন ভণ্ড তপস্বী মারোয়ারী মহাজনকে কেন্দ্র করে জাল-জুয়াচুরি, হত্যা, প্রবঞ্চনা ইত্যাদির মধ্য দিয়ে কাহিনীভাগ এগিয়েছে এবং অবশেষে পুয়তি নিশার সপোন বাস্তবায়িত হয়।
এতে অভিনয় করেন ইভা আচাও, জ্ঞানদা কাকতি, তচদ্দুক ইউসুফ, দুর্গা গোস্বামী, ফণী শর্মা, নিত্য মহন্ত, প্রবীন ফুকন, কুলেন গোস্বামী, নবীন গোস্বামী ইত্যাদি। মুখে হরে কৃষ্ণ, হরে রাম বলা একজন কুখ্যাত মারোয়ারী চোরাং ব্যাপারীর ভূমিকায় অভিনয় করা বিরাজ দাসের অভিনয় প্রশংসনীয় হয়েছিল।
ভূপেন হাজারিকা ছবিটির সঙ্গীত পরিচালনা এবং গান রচনা করেন। কণ্ঠ দিয়েছিলেন ভূপেন হাজারিকা, ইলা চক্রবর্তী এবং বিরজা দাস।
দেও লাংখুই

দেও লাংখুই হচ্ছে ড° রীতা চৌধুরীর দ্বারা রচিত একটি ইতিহাসমূলক উপন্যাস। দেও লাংখুই মানে দেও লগা তরোয়াল৷ এতে জোঙাল বলহুর হাতে থাকা দেও লাংখুইর কথা বলা হয়েছে। উপন্যাসটিতে তিওয়া সমাজের সমাজ-সংস্কৃতির বিষয়ে বিশেষভাবে আলোকপাত করা হয়েছে। ২০০৫ সালের ফেব্রুয়ারি মাসে জ্যোতি প্রকাশন এই উপন্যাসটির প্রথম প্রকাশ করে৷ এই উপন্যাসটি ২০০৮ সালে সাহিত্য অকাডেমী পুরস্কার লাভ করে৷
এই উপন্যাসটির জন্য রীতা চৌধুরী ২০০৬ সালে কলাগুরু বিষ্ণুপ্রসাদ রাভা পুরস্কার লাভ করেন। এবং ২০০৮ সালে সাহিত্য অকাডেমী পুরস্কার লাভ করেন৷
শান্তনুকুলনন্দন

শান্তনুকুলনন্দন হচ্ছে পূরবী বরমুদৈর দ্বারা রচিত একটি উপন্যাস। অসমীয়া সাহিত্য ক্ষেত্রে গবেষণাধর্মী দৃষ্টিকোণে এই উপন্যাসটি রচনা করা হয়েছে। এই উপন্যাসটি ২০০৭ বর্ষের জন্য সাহিত্য অকাডেমির পুরস্কার লাভ করতে সক্ষম হয়েছিল। এই গ্রন্থটিতে প্রাচীন কামরূপের মূলাধার নদী ব্রহ্মপুত্রের উৎপত্তি এবং এর নামকরণের সন্দর্ভে লেখিকার ব্যাখ্যা রয়েছে। লেখিকা ইতিহাস চেতনা এবং বর্ণনীয় উপস্থাপন শৈলীতে এই উপন্যাসটি রচনা করেছেন।
চট্টগ্রাম বিভাগের ইউনিয়নের তালিকা

বাংলাদেশের চট্টগ্রাম বিভাগের অধীন ১০৩টি উপজেলায় মোট ৯৪৯টি ইউনিয়ন রয়েছে।
সাইফুর রহমান রানা

সাইফুর রহমান রানা বাংলাদেশের কুড়িগ্রাম জেলার রাজনীতিবিদ ও কুড়িগ্রাম-১ (ভুরুঙ্গামারী-নাগেশ্বরী) আসনের (৩ মাস) সাবেক সংসদ সদস্য।
সাইফুর রহমান রানা কুড়িগ্রাম জেলায় জন্মগ্রহণ করেন। তার স্ত্রী কুড়িগ্রাম জেলা বিএনপির সদস্য শামিমা রহমান আপন।
সাইফুর রহমান রানা কুড়িগ্রাম জেলা বিএনপির সাধারণ সম্পাদক। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে কুড়িগ্রাম-১ (ভুরুঙ্গামারী-নাগেশ্বরী) আসন থেকে (৩ মাস) সংসদ সদস্য নির্বাচিত হয়েছিলেন।
তিনি ১২ জুন ১৯৯৬ সালের সপ্তম, ২০০১ সালের অষ্টম, ২০০৮ সালের নবম ও ২০১৮ সালের একাদশ জাতীয় নির্বাচনে বাংলাদেশ জাতীয়তাবাদী দলের মনোনয়নে কুড়িগ্রাম-১ (ভুরুঙ্গামারী-নাগেশ্বরী) আসন থেকে অংশ নিয়ে পরাজিত হয়েছিলেন।
লিভার (যন্ত্র)

লিভার ( অথবা ) হলো একটি সরল যন্ত্র, যাতে একটি শক্ত দণ্ড অবলম্বনের জন্য কোনাে কিছুর উপর ভর করে মুক্তভাবে ওঠানামা করে বা ঘােরে। লিভারের একটি সাধারণ উদাহরণ হলাে শাবলকে ইট বা পাথরের উপরে ভর করে কোনাে ভারি বস্তুকে উঠাতে সাহায্য করে। এখানে ভারি বস্তুটি হলাে ভার এবং এই ভারকে উঠাতে যে বল প্রয়ােগ করা হয় তা হলাে বল। শক্ত দণ্ডটিকে ঠেকানাের জন্য কোনাে অবলম্বনের যে বিন্দুতে মুক্তভাবে ওঠানামা করে বা ঘােরে তা হলাে ফালক্রাম। লিভার কোনাে ভারি বস্তুকে কম বল প্রয়ােগ করে উঠাতে বা সরাতে সাহায্য করে।
নিহামা মসজিদ

নিহামা মসজিদ () হল জাপানের এহিমে প্রশাসনিক অঞ্চলের নিহামায় অবস্থিত একটি মসজিদ।
নিহামা মসজিদ ভবনটি একটি দ্বিতল ভবন যার দ্বিতীয় তলা ও বারান্দা মসজিদ হিসেবে ব্যবহৃত হয়। মসজিদের ছাদে একটি গম্বুজ ও দুটি বুরুজ রয়েছে।
মসজিদের জমির মোট আয়তন ১৬৫ বর্গ মিটার; যার ১৬০ বর্গ মিটার জায়গার উপর ভবন নির্মাণ করা হয়েছে। এই ভবনের ৮০ বর্গ মিটার স্থান মসজিদ হিসেবে ব্যবহৃত হয়।
১৯৮৯ সালের নভেম্বরে "আকিরা হামানাকা" নামক একজন আলেম নিহামা শহরের ইজুমিমিয়া-চো এলাকায় মসজিদটি নির্মাণ করেছিলেন। পরবর্তীতে, ২০০৩ সালের ১ সেপ্টেম্বর মসজিদটি ইচিনোমিয়া-চ এলাকায় পুনঃনির্মিত হয়।
২০০৪ সালের ৭ আগস্ট মসজিদের ছাদে একটি গম্বুজ স্থাপন করা হয়। ফলে মসজিদটি বর্তমান রূপ লাভ করে।
শেখ জাওয়াদ আল-সাদিক মসজিদ

শেখ জাওয়াদ আল-সাদিক মসজিদ বা ইমামবাড়া মোল্লা মাহমুদ মসজিদ ইরানের তাল আফারে অবস্থিত সাদ ইবনে আকীল মাজার সংলগ্ন একটি ইমামবাড়া-মসজিদ কমপ্লেক্স ছিল। নবম ইসনা আশারিয়া ইমাম, মুহাম্মদ আল-জাওয়াদ এবং একজন শেখ, মাহমুদ আল-বারজানজির নামে এই মসজিদটির নামকরণ করা হয়েছে। মসজিদের পিছনে একটি ছোট কবরস্থানও রয়েছে।
২০০৮ সালের ১৫ই ফেব্রুয়ারি তারিখে, জুমার নামাজের পরে দু'জন আত্মঘাতী বোমা হামলাকারী মসজিদে হামলা চালায়। এই হামলায় ১৭ জন আহত হয়েছিল।
২০১৪ সালে, আইএসআইএলের নিনাওয়া প্রদেশের শিয়া ও সুফি স্থানগুলো ধ্বংস করার পরিকল্পনার অংশ হিসেবে, বিস্ফোরক দিয়ে এই মসজিদটি ভেঙে ফেলা হয়। তারা বিস্ফোরক যন্ত্রগুলোকে মিনারে ছড়িয়ে দিয়েছিল। আইএসআইএল দাবি করে যে এই ভবনে হোসাইন ইবনে আলীর "উপাসনা" করা হতো।
আল ইমান মসজিদ

মসজিদ আল ইমান (জাভি: مسجد الايمان; ইংরেজি: Al iman mosque) সিঙ্গাপুরের বুকিত পাঞ্জাংয়ের একটি মসজিদ। চার তলা এই মসজিদের ভবনটি ২০০৩ সালের ২রা মে তারিখে নির্মাণ কাজ শুরু হয়েছিল এবং ২০০৪ সালের সেপ্টেম্বর মাসে মুসলিম বিষয়ক মন্ত্রী ইয়াখাব ইব্রাহিম এর উদ্বোধন করেছেন।
ভবনে একটি বেসমেন্ট কার পার্ক, ১৮টি ক্লাসরুম, একটি অডিটোরিয়াম, একটি কম্পিউটার রুম একটি লিফট রয়েছে। ৫,০০০ মানুষ এখানে একসাথে নামাজ পড়তে পারে।
গম্বুজটির শীর্ষে নক্ষত্রের মতো আকৃতির রত্নটি আল্লাহ ও তাঁর বিশ্বস্ত বান্দাদের মধ্যে ক্রান্তিকরণের প্রতীক। বহুরঙবহুল তারকা বিশিষ্ট রঙিন কাঁচের ছাদ সরলতা বা অকপটতার প্রতীক। ছয়টি মিনার ইমানের ছয়টি মন্ত্রের প্রতীক। লম্বা মিনারগুলির মধ্যে একটি হলো একাগ্রতা, উন্মুক্ততা এবং বিজয়, পাশাপাশি সার্বভৌমত্ব এবং ঈশ্বরত্বকে বোঝায়। এটি এমন একটি উচ্চ মিনার, যেখান থেকে জামাতে মুসল্লিদের প্রার্থনার জন্য আজান দেয়া হয় এবং রাতে এই মিনারটি আলোকিত হয়, যার ফলে উত্থিত অর্ধচন্দ্রাকার তারকাটি উজ্জ্বলতম স্থানে পরিণত হয়।.
আল ইসলাহ মসজিদ

আল ইসলাহ মসজিদ (মালয়: মসজিদ আল ইসলাহ) সিঙ্গাপুরের পুংগোলের একটি মসজিদ। মসজিদটিতে আধুনিক ইসলামী স্থাপত্যের বৈশিষ্ট্য লক্ষ্য করা যায়।
২০১৫ সালে মসজিদ আল ইসলাহ নির্মিত হওয়ার পূর্বে পুংগোলের শেষ মসজিদটি ছিল ওয়াক সুমং মসজিদ, যা পুংগোল পয়েন্টের কাছে অবস্থিত ছিল।
মসজিদ আল ইসলাহটি পুংগোল প্লেসের সংযোগস্থলে সিঙ্গাপুর ৮৩০৮১২, ৩০ পাংগোল মাঠের ঘনবসতিপূর্ণ পুংগোল নতুন শহরের মধ্যে অবস্থিত। মসজিদটি পুংগোলের মুসলিম সম্প্রদায়ের নামাজের জন্য ব্যবহার করা হয়। জুমার নামাজ এবং রমজানের রাতের নামাজের মতো শীর্ষ সময়গুলিতে মসজিদের ৪টি স্তরে ৪,৫০০ মানুষ নামাজ আদায় করতে পারে। আধুনিক মসজিদের বাহ্যিক দিকটি দেখলে মনে হবে যে এই মসজিদটি মরুভূমিতে অবস্থিত, কেননা মসজিদের বাইরের রঙ হালকা বাদামী, যা সৌদি আরবের অবস্থিত বালির টিলার মতো। মসজিদের মিনারটি একটি স্টিলের কাঠামোযুক্ত, যার সাথে একটি তারা এবং একটি অর্ধচন্দ্রাকার চাঁদ রয়েছে। মসজিদে মিম্বরের ন্যূনতম নকশা লক্ষ্য করা যায়।
সিঙ্গাপুরে নির্মিত ৬৯তম মসজিদ হওয়ায় মসজিদ আল ইসলাহ সিঙ্গাপুরের অন্যান্য মসজিদের তুলনায় এর সুযোগ-সুবিধা উন্নত। মসজিদ আল ইসলাহের কয়েকটি অংশ ২৪ ঘণ্টা খোলা থাকে এবং এটি অন্যান্য পুরানো মসজিদের মত কোনও দেওয়াল নেই। এটি মুসলিম সম্প্রদায়কে মসজিদ আল ইসলাহে রাতের নামাজ পড়তে উত্সাহিত করে তাই এখানে পরিষ্কারের ব্যবস্থা রয়েছে।
মসজিদ আল ইসলাহ একটি গ্রীষ্মমণ্ডলীয় এবং আর্দ্র অঞ্চলে নির্মিত হওয়ায় মসজিদের স্থপতি, ফর্মওয়ারক্জ আর্কিটেক্টস মসজিদের নামাজ হলে শীতল বাতাসের প্রবেশের জন্য প্রধান প্রার্থনা হলে উচ্চতর সিলিং যুক্ত করেছিলেন।
আরনাউদিয়া মসজিদ

আরনাউদিয়া মসজিদ বসনিয়া ও হার্জেগোভিনার বানিয়া লুকায় ১৫৯৪ সালে প্রতিষ্ঠিত একটি বৃহৎ মসজিদ ছিল। এটি ১৯৯৩ সালের ৭ই মে তারিখে রেপুব্লিকা স্রপস্কার সেনাবাহিনী মসজিদটিকে ধ্বংস করে দেয়।
রেপুব্লিকা স্রপস্কা কর্তৃপক্ষ কর্তৃক এই ধ্বংসযজ্ঞটি সংগঠিত করা হয়েছিল। তাদের নির্দেশের মধ্যে একে অপরের থেকে প্রায় ৮০০ মিটার (২,০০০ ফুট) দূরের পুরো আরনাউদিয়া মসজিদ কমপ্লেক্স ও ফরহাদ পাশা মসজিদ কমপ্লেক্সকে ধ্বংস করার পরিকল্পনা অন্তর্ভুক্ত ছিল। উভয় মসজিদকে একই রাতে ঠিক ১৫ মিনিটের ব্যবধানে ধ্বংস করা হয়েছিল।
বানিয়া লুকার অন্যতম সার্বীয় নেতা, রাদোস্লাভ ব্রানানিনকে অ-সার্বীয়দের জাতিগত নির্মূলকরণ এবং মসজিদসহ মুসলমানদের সম্পত্তি ধ্বংস করার ক্ষেত্রে তার দায়ের জন্য দোষী সাব্যস্ত করার পর তাকে ৩২ বছর কারাদণ্ডের সাজা দেওয়া হয়।
আল ইস্তেগফার মসজিদ

আল ইস্তিগফার মসজিদ (মালয়: মাসজিদ আল-ইসতিগফার) সিঙ্গাপুর পাসির রিসের একটি মসজিদ।
২০১৭ সালের ২রা জানুয়ারি তারিখে, মসজিদ আল-ইস্তিফফার মসজিদের বিপরীতে অবস্থিত একটি নতুন অস্থায়ী নামাজের স্থান চালু করা হয়েছে। এখানে শুক্রবারের নামাজের জন্য বিপুল সংখ্যক মুসলিম নামাজ আদায় করে।
অস্থায়ী প্রার্থনা সুবিধা, যাতে ৫০০ জন নামাজ পড়তে পারে, এখানে একটি আশ্রয়কেন্দ্র এবং এর বৃহৎ পাখা রয়েছে, যেটি ছাদ হতে ঝুলছে। এই মসজিদটি প্রধান রাস্তা হতে প্রায় ১৫ মিটার দূরে অবস্থিত।
তিন তলা মসজিদটি মসজিদ বিল্ডিং তহবিল কর্মসূচির তিন ধাপের আওতায় নির্মিত সাম্প্রতিক মসজিদগুলির মধ্যে একটি। ১৯৯৯ সালের জুন মাসে এই মসজিদের নির্মাণ কাজ শেষ হয়েছে। এই মসজিদটি পাসির রিস ড্রাইভ ৩ বরাবর পূর্বে অবস্থিত, যা তার নীল গম্বুজ এবং আধুনিক ইসলামিক স্থাপত্যের জন্য সকলের কাছে পরিচিত। মসজিদে মাদ্রাসা এবং কিন্ডারগার্টেনের ক্লাস হওয়ার পাশাপাশি ৩,৩০০ জন মুসল্লি একসাথে নামাজ আদায় করতে পারে। সন্ধ্যার সময় ধর্মীয় ক্লাসগুলি আশেপাশের সকল মুসলমানদের জন্য উন্মুক্ত থাকে।
এই মসজিদটি হুইলচেয়ার ব্যবহার করা যায় এবং একই সাথে এখানে হাটার সিঁড়ি ও একটি লিফট রয়েছে, যা দিয়ে প্রত্যেক তল আশা যাওয়া করা যায়। এই মসজিদটি সম্পূর্ণ শীতাতপ নিয়ন্ত্রিত। আশেপাশের মুসলমানদের সংখ্যা বাড়ার সাথে সাথে, শুক্রবারের নামাজ এবং রমজানের রাতের নামাজের মতো শীর্ষ সময়কালে চাহিদা বেশি হওয়ার কারণে এই মসজিদটিতে ভিড় থাকে।
২০১৮ সালের ডিসেম্বর মাসের মধ্যে শেষ হওয়ার জন্য, প্রতি শুক্রবার ক্রমবর্ধমান মুসল্লিদের সাথে দেখা করার জন্য ওভারফ্লো প্রার্থনার স্থানগুলি নির্মাণ করা হয়েছে। এই উপচে পড়া স্থানগুলি হচ্ছে টাইলসযুক্ত সারি, যেখানে মুসলিমরা প্রার্থনা করতে পারেন। ধাতব ছাদে বড় বড় ফ্যান লাগানো হয় যেন উপাসকরা স্বাচ্ছন্দ্যে প্রার্থনা করতে পারেন। অতিরিক্ত অংশ হিসেবে, এই মসজিদটির ঘেরের সাথে অজুর স্থান রয়েছে। এছাড়াও এই মসজিদের ৩,৮০০-এরও বেশি উপাসকদের কাছে অস্থায়ী প্রার্থনার সুযোগ রয়েছে।
ইসলামিক ধর্মীয় কাউন্সিল অফ সিঙ্গাপুর (এমইউআইএস) অনুসারে অদূর ভবিষ্যতে এই মসজিদটি পুনর্নবীকরণ করা হবে।
শুজাউদ্দিন বাট

লেফটেন্যান্ট কর্নেল শুজাউদ্দিন বাট (; জন্ম: ১০ এপ্রিল, ১৯৩০ - মৃত্যু: ৭ ফেব্রুয়ারি, ২০০৬) তৎকালীন ব্রিটিশ ভারতের পাঞ্জাবের লাহোর এলাকায় জন্মগ্রহণকারী পাকিস্তানি সেনা কর্মকর্তা ও আন্তর্জাতিক ক্রিকেটার ছিলেন। ১৯৭১ সালের ভারত-পাকিস্তানের মধ্যকার যুদ্ধে আটক হন। পাকিস্তান ক্রিকেট দলের অন্যতম সদস্য ছিলেন তিনি। ১৯৫৪ থেকে ১৯৬২ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর, পাঞ্জাব বিশ্ববিদ্যালয়, রাওয়ালপিন্ডি সার্ভিসেস ও উত্তর ভারত দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি স্লো লেফট আর্ম অর্থোডক্স বোলিংয়ে পারদর্শী ছিলেন শুজাউদ্দিন নামে পরিচিত শুজাউদ্দিন বাট তিনি।
ভদ্র ও বিনয়ী স্বভাবের ছিলেন তিনি। লাহোরের ইসলামিয়া কলেজে পড়াশুনো করেছিলেন তিনি। ১৯৪৬-৪৭ মৌসুম থেকে ১৯৬৯-৭০ মৌসুম পর্যন্ত শুজাউদ্দিন বাটের প্রথম-শ্রেণীর খেলোয়াড়ী জীবন চলমান ছিল। লেফট-আর্ম স্পিন বোলিং করে ১০১টি প্রথম-শ্রেণীর খেলায় অংশ নিয়ে ৩১৯ উইকেট ও ৩,৪৯০ রান তুলেছিলেন। 
সমগ্র খেলোয়াড়ী জীবনে উনিশটি টেস্টে অংশগ্রহণ করেছেন শুজাউদ্দিন বাট। ১০ জুন, ১৯৫৪ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২ ফেব্রুয়ারি, ১৯৬২ তারিখে করাচীতে একই দলের বিপক্ষে সর্বশেষ টেস্টে অংশ নেন তিনি।
১৯৫৫ সালে পাকিস্তান দলের সদস্যরূপে ভারত গমন করেন। সমগ্র টেস্ট খেলোয়াড়ী জীবনে ২০ উইকেট লাভ করেন। এছাড়াও, ২৯৫ রান তুলেছিলেন তিনি।
ক্রিকেট খেলা থেকে অবসর গ্রহণের পর জাতীয় দল নির্বাচকের ভূমিকায় অবতীর্ণ হয়েছিলেন। ১৯৭৬-৭৭ মৌসুমে পাকিস্তান দলের ব্যবস্থাপক হিসেবে অস্ট্রেলিয়া ও ওয়েস্ট ইন্ডিজ গমন করেন।
পাকিস্তান সেনাবাহিনীতে ২৬ বছর চাকরি করেছেন। ১৯৭৮ সালে লেফট্যানেন্ট কর্নেল পদবী ধারনপূর্বক অবসর গ্রহণ করেন। ১৯৭১ সালে [[বাংলাদেশের স্বাধীনতা যুদ্ধ|বাংলাদেশের স্বাধীনতার যুদ্ধে]] আটক হন ও যুদ্ধবন্দী অবস্থায় ১৮ মাস [[ভারত|ভারতে]] থাকেন।
পাকিস্তান ক্রিকেটের ইতিহাস বিষয়ক দুইটি গ্রন্থ প্রকাশ করেছেন। ১৯৯৬ সালে ‘ফ্রম বেবস অব ক্রিকেট টু ওয়ার্ল্ড চ্যাম্পিয়ন্স’ ও ২০০৩ সালে মোহাম্মদ সেলিম পারভেজের সাথে যৌথভাবে ‘দ্য চেকার্ড হিস্ট্রি অব পাকিস্তান’ ক্রিকেট রচনা করেন। ৭ ফেব্রুয়ারি, ২০০৬ তারিখে ৭৫ বছর বয়সে ইংল্যান্ডের লন্ডন এলাকায় শুজাউদ্দিন বাটের দেহাবসান ঘটে।
[[বিষয়শ্রেণী:১৯৩০-এ জন্ম]]
[[বিষয়শ্রেণী:২০০৬-এ মৃত্যু]]
[[বিষয়শ্রেণী:উত্তর ভারতের ক্রিকেটার]]
[[বিষয়শ্রেণী:উত্তর অঞ্চলের (পাকিস্তান) ক্রিকেটার]]
[[বিষয়শ্রেণী:কম্বাইন্ড সার্ভিসেসের (পাকিস্তান) ক্রিকেটার]]
[[বিষয়শ্রেণী:পাকিস্তানি ক্রিকেটার]]
[[বিষয়শ্রেণী:পাকিস্তানের টেস্ট ক্রিকেটার]]
[[বিষয়শ্রেণী:পাকিস্তানি ক্রিকেট প্রশাসক]]
[[বিষয়শ্রেণী:পাঞ্জাবের (পাকিস্তান) ক্রিকেটার]]
[[বিষয়শ্রেণী:পাকিস্তান ঈগলেটসের ক্রিকেটার]]
[[বিষয়শ্রেণী:পাঞ্জাব বিশ্ববিদ্যালয়ের ক্রিকেটার]]
[[বিষয়শ্রেণী:বাহাওয়ালপুরের ক্রিকেটার]]
[[বিষয়শ্রেণী:মধ্য অঞ্চলের (পাকিস্তান) ক্রিকেটার]]
[[বিষয়শ্রেণী:রাওয়ালপিন্ডির ক্রিকেটার]]
[[বিষয়শ্রেণী:ক্রিকেট ঐতিহাসিক ও লেখক]]
[[বিষয়শ্রেণী:পাকিস্তানি যুদ্ধবন্দী]]
[[বিষয়শ্রেণী:পাকিস্তানি সেনা কর্মকর্তা]]
জাকারানা ব্রিভিপলমাটা

জাকারানা ব্রিভিপলমাটা (সাধারণ নাম: শর্ট-ওয়েবড ফ্রগ, পিটার্স ব্যাঙ এবং পেগু ওয়ার্ট ব্যাঙ) ভারতের দক্ষিণ-পশ্চিম অঞ্চলের ঘাটে (মহারাষ্ট্র, তামিলনাড়ু এবং কেরালার রাজ্য) পাওয়া এক প্রজাতির ব্যাঙ। জাকারানা ব্রাভিপালমাটা হল জলাবদ্ধ বা জলাবদ্ধ অঞ্চলগুলির সাথে জড়িত একটি সামান্য পরিচিত এবং অস্বাভাবিক তৃণভূমি ব্যাঙ, তবে এটি উপযুক্ত বনাঞ্চলের বনভূমি এবং হালকা অবনমিত প্রাক্তন বন থেকেও পাওয়া গেছে।
, উভচর প্রাণীর প্রজাতি।
আয়িশা বিনতে তালহা

আয়িশা বিনতে তালহা আরবের বিখ্যাত আরব মুসলিম মহিলা ও মুহাম্মাদের নারী সাহাবা ছিলেন। তিনি খ্যাতনামা সাহাবা তালহা ইবনে উবায়দুল্লাহের কন্যা ছিলেন।
আয়িশা বিনতে তালহা ৭ম হিজরিতে জন্মগ্রহণ করেছিলেন। তার পিতার নাম তালহা ইবনে উবায়দুল্লাহ ও মাতার নাম উম্মে কুলসুম বিনতে আবু বকর (আবু বকরের কন্যা)। এই হিসেবে তিনি উম্মুল মুমিনীন আয়িশার বোনের মেয়ে ছিলেন।
বংশ মর্যাদায় তিনি চতুর্দিক দিয়ে শ্রেষ্ঠ ছিলেন। উমার ইবনে আবু রাবিয়া, কুসায়ির আযযা, ইবনে কুতায়বা, উরওয়া ইবনে যুবায়ের প্রমুখ কবি তাদের কবিতায় আয়িশার প্রশংসা করেছেন। একবার তিনি মক্কায় হজ্জ করতে গেলে কোন ঘটনাক্রমে তিনি যেন তাওয়াফ শেষ করতে পারেন এজন্য মক্কার শাসক আল হারিস ইবনে খালিদ আল মাখযুমী সালাতের সময় কিঞ্চিৎ দেরি করতে রাজি হওয়ায় পদচ্যুত হয়েছিলেন।
আয়িশা বিনতে তালহার প্রথম বিবাহ হয় মামাত ভাই আবদুল্লাহ ইবনে আবদুর রহমান ইবনে আবু বারের সাথে। অতঃপর তিনি মুসআব ইবনে জুবায়েরের সাথে এবং তার মৃত্যুর পর উমার ইবনে উবায়দুল্লাহ ইবনে মামার আত তায়মীর সাথে বিবাহ বন্ধনে আবদ্ধ হয়েছিলেন।
আকরাবা আল জুহানি

আকরাবা আল জুহানি মুহাম্মাদের একজন অপ্রসিদ্ধ সাহাবা ছিলেন। তিনি মুহাম্মাদের সঙ্গে উহুদ যুদ্ধে অংশগ্রহণ করেছিলেন এবং সেই যুদ্ধেই মৃত্যুবরণ করেছেন। বিশুর ইবনে আকরাবা (মতান্তরে বাশীর ইবনে আকরাবা) নামে তার একটি পুত্র ছিল, তিনিও সাহাবা ছিলেন।
আকরাবা আল জুহানি ৬২৫ সালে সংগঠিত উহুদের যুদ্ধে মৃত্যুবরণ করেছেন।
আল খায়ের মসজিদ

আল খায়ের মসজিদ (মালয়: মসজিদ আল খায়ের) সিঙ্গাপুরের চোয়া চু কাংয়ের একটি মসজিদ।
মসজিদ আল খায়ের ১৯৬০-এর দশকের গোড়ার দিকে প্রতিষ্ঠিত হয়েছিল। আসল ভবনটি চোয়া চু কাং রোড ধরে সবজি খামারে ঘেরা পাহাড়ের চূড়ায় অবস্থিত। এই অঞ্চলে বসবাসকারী মুসলিম সম্প্রদায়ের এবং প্রাক্তন প্রতিমন্ত্রী ডঃ হাজী ইয়াকাক মোহাম্মদ এর সম্মিলিত প্রচেষ্টার মাধ্যমে এটি নির্মাণ করা হয়েছিল। মূলত এটিকে জামেক মসজিদ বলা হতো, তবে পরবর্তীকালে ১৯৬৩ সালে আনুষ্ঠানিকভাবে আল-খায়ের নামকরণ করা হয়।
১৯৯৫ সালে, এটি স্থানান্তরিত করে পুনরায় বিল্ডিং করা হয়েছিল, যা আজকের টেক হুই ক্রিসেন্টের প্রবেশদ্বার চিহ্নিত করে। ১৯৯৭ সালে নির্মিত এই নতুন ভবনটি মসজিদ বিল্ডিং তহবিল কর্মসূচির ৩য় পর্যায়ে নির্মিত প্রথম মসজিদ এবং ১৯৭৫ সালে এই প্রোগ্রামটি শুরু হওয়ার পর থেকে সর্বমোট ১৭তম মসজিদ।
এটি সোহিবুল খায়ের নামক জ্যেষ্ঠ নাগরিক গোষ্ঠীর জন্য উল্লেখ করা হয়, যা সকালের অনুশীলন এবং স্বাস্থ্যকর বার্ধক্য যাপনের করার মতো কার্যক্রমের আয়োজন করে। ২০১৭ সালে, তৃতীয় তলায় একটি নতুন প্রার্থনা হলটি যুক্ত করে মসজিদ আল খায়ের সংস্কার করা হয়েছিল। ছাদ, বৈদ্যুতিক ব্যবস্থা এবং সম্মুখের দিকে উন্নতি করা হয়েছিল। বর্তমানে এই মসজিদটির সমস্ত তলায় লিফট রয়েছে।
বাংলাদেশ রেলওয়ে ক্লাস ২০০০

বাংলাদেশ রেলওয়ে ক্লাস ২০০০ বাংলাদেশ রেলওয়ে কর্তৃক পরিচালিত বাংলাদেশের মিটার-গেজ ডিজেল-বৈদ্যুতিক লোকোমোটিভের একটি শ্রেণী। এই শ্রেণীর মোট ৪০টি লোকো ১৯৫৩, ১৯৫৪ ও ১৯৫৬ সালে তৎকালীন ইস্টার্ন বেঙ্গল রেলওয়ের বহরে যুক্ত হয়।
সূচনাকাল থেকে এই শ্রেণীর লোকো যাত্রীবাহী ও মালবাহী উভয় ধরনের ট্রেনেই ব্যবহৃত হতো। উল্কা এক্সপ্রেস, মহানগর এক্সপ্রেস ও পারাবত এক্সপ্রেসের মতো যাত্রীবাহী ট্রেন এদের দ্বারা টানা হতো। তবে বর্তমানে বয়স বেশি হওয়ার কারণে এদেরকে আর যাত্রীবাহী ট্রেনে ব্যবহার করা হয় না। মালবাহী ট্রেনের মধ্যে এদেরকে কন্টেইনার ট্রেনেই বেশি দেখা যায়, তবে অয়েল ট্যাংকারের মতো অন্যান্য মালবাহী ট্রেনেও এদের ব্যবহার করা হয়।
২০০০ শ্রেণীর লোকো কানাডার জেনারেল মটরস ডিজেল (জিএমডি) উৎপাদন করে। এদের মডেল ইএমডি বি১২। এই ৪০টি লোকো ৩ ধাপে তৎকালীন পূর্ব পাকিস্তানে আসে:
২০০০ শ্রেণী বাংলাদেশের সর্বপ্রথম ডিজেল লোকো। এগুলো দেশের একমাত্র সিঙ্গেল-ক্যাব লোকো যাদের দুই পাশে কোনো হুড নেই, ফলে এদেরকে পেছন দিকে চালানো ঝুঁকিপূর্ণ। এই লোকোগুলোর জন্য টার্নটেবিল প্রয়োজন।
এই লোকোগুলোতে ইএমডি ১২-৫৬৭সি প্রাইম মুভার ব্যবহার করা হয়েছে। এদের ক্ষমতা ১,১২৫ অশ্বশক্তি এবং এরা সর্বোচ্চ ১০০ কিমি/ঘণ্টা পর্যন্ত চলতে পারে। এদের চাকার বিন্যাস হলো এ১এ-এ১এ। এদেরকে বাংলাদেশের অন্যতম সফল লোকো শ্রেণী বলা হয়ে থাকে। ২০২০ সাল পর্যন্ত (৬৪–৬৭ বছর পর), ৬টি লোকো এখনও সচল রয়েছে (২০১৫, ২০১৭, ২০২১, ২০২২, ২০২৩, ২০২৫ এবং ২০৩০)। একটি লোকো (২০০০) চট্টগ্রামের পাহাড়তলী ডিজেল শপে সংরক্ষণ করা হয়েছে।
পূর্ব পাকিস্তানের পাশাপাশি আরও ৯টি ইএমডি বি১২ লোকো ব্রাজিলের ভিক্টোরিয়া এ মিনাস রেলওয়ের জন্য উৎপাদন করা হয়। এই লোকোগুলোর সাথে ২০০০ শ্রেণীর লোকোগুলোর অনেক সাদৃশ্য রয়েছে। কিছু পার্থক্যের মধ্যে একটি হচ্ছে, চাকার বিন্যাস এ১এ-এ১এ না হয়ে বি-বি হয়েছে।
এই লোকোগুলোর সংখ্যা-সিরিজ/শ্রেণী হচ্ছে ২০০০, এবং এদেরকে ২০০০ থেকে ২০৩৯ পর্যন্ত সংখ্যায়িত করা হয়েছে। এদের শ্রেণী-নাম/স্পেসিফিকেশন হচ্ছে “এমইজি-১১”। এখানে, এম = মিটার-গেজ, ই = ডিজেল-ইলেক্ট্রিক, জি = জিএমডি এবং ১১ = ১১ × ১০০ = ১,১০০ অশ্বশক্তি (আসলে ১,১২৫ অশ্বশক্তি)।
২০০০ শ্রেণীর লোকোগুলোর বেজ চট্টগ্রাম রেল বিভাগে। এদেরকে চট্টগ্রামের পাহাড়তলী ডিজেল শপে রক্ষণাবেক্ষণ করা হয়। বিভিন্ন যান্ত্রিক জটিলতার কারণে এদেরকে বঙ্গবন্ধু সেতু পার হতে দেওয়া হয় না। ফলে রক্ষণবেক্ষণের জন্য এরা দিনাজপুরের পার্বতীপুরের কেন্দ্রীয় লোকোমোটিভ কারখানায় (কেলোকা) যেতে পারে না।
আতিক ইবনে কায়স

আতিক ইবনে কায়স মুহাম্মাদের একজন সাহাবা ছিলেন, যিনি উহুদের যুদ্ধে অংশগ্রহণ করেছিলেন। তিনি হাদিস বর্ণনাকারী সাহাবা জাবের ইবনে আতিকের পিতা ছিলেন।
আতিক ইবনে কায়সের পিতার নাম কায়স ও মাতার নাম যায়নাব বিনতে সায়াফিয়ি। তিনি উহুদের যুদ্ধে অংশগ্রহণ করেছিলেন।
আতিকের একটি পুত্র ছিল, যার নাম জাবের ইবনে আতিক। তার পুত্র আতিকের নিকট হতে একটি হাদিস বর্ণনা করেন। হাদিসটি হলো:জাবের ইবনে আতিক বলেন, মুহাম্মাদ একবার উপস্থিত লোকদের সম্বোধন করে বললেন, "তোমাদের নিকট শাহাদাত কোনটি?" তারা বললো, "আল্লাহর পথে মৃত্যুবরণ করা"। মুহাম্মাদ বললেন, "আল্লাহর পথে মৃত্যুবরণ করা ছাড়া আরো সাত ধরনের শাহাদাত আছে। ১. প্লেগ বা মহামারিতে মৃতবরণ করা ব্যক্তি, ২. পানিতে ডুবে মৃতবরণ করা ব্যক্তি, ৩. ফুসফুসের রোগে আক্রান্ত হয়ে মৃতবরণ করা ব্যক্তি, ৪. পেটের রোগে মৃতবরণ করা ব্যক্তি, ৫. আগুনে পুড়ে মৃতবরণ করা ব্যক্তি, ৬. ধ্বংসস্তুপের নীচে চাপা পড়ে মৃতবরণ করা ব্যক্তি এবং ৭. যে নারী পেটে বাচ্চা মৃতবরণ করে, সবাই শহিদ।’ (আহমদ, আবু দাউদ, নাসায়ি)ইবনে শাহিন মুহাম্মাদ ইবনে ইয়াজিদ এই হাদিসটি বর্ণনা করেছেন।
কেন শিমিযু

শিমিযু ১৯৭৯ সালের ১ সেপ্টেম্বর জন্মগ্রহণ করেন এবং জাপানি সমকামী পুরুষদের ম্যাগাজিন বাডি (Badi) এর জুলাই ১৯৯৮ সালের সংখ্যায় ১৮ বছর বয়সে একজন মডেল হিসাবে আত্মপ্রকাশ করেন। তার এভিও ক্যারিয়ার অল্প সময়ের মধ্যেই শুরু হয়েছিল এবং ২০০২ এর মাঝামাঝি সময়ে তিনি ১২০০ এরও বেশি প্রাপ্তবয়স্ক ভিডিওতে উপস্থিত হয়েছেন বলে জানা যায়। 
মহিলা দর্শকদের প্রতি জাপানি এভি ইন্ডাস্ট্রির নতুন আগ্রহের আরও একটি সম্ভাব্য উদাহরণ ২০০৮ এর অ্যাডাল্ট ভিডিও গ্র্যান্ডপ্রিক্স প্রতিযোগিতায় প্রদর্শিত হয়েছে যেখানে শিমিজুর ভিডিও "শিমিকেনের প্রাইভেট 7 FUCK" (しみけんのプライベート7FUCK) সেরা বিবিধ ভিডিও পুরস্কার জিতে। The December 2007 ভিডিওটি আইডিয়া পকেট দ্বারা নির্মিত এবং শিমিজু প্রচ্ছদে সংক্ষিপ্ত বিবরণ প্রদর্শন করে তাকে সাতটি এভি আইডল, চিহিরো হারা, মঙ্গেতসু সাকুরাগাওয়া, নেনে, কাবে আকিনা, নাটসুকি সুগিসাকি, ইউয়া আইডা এবং মেরিনের সাথে যৌন মিলনের উপস্থাপন করা হয়। সিরিজের দ্বিতীয় খণ্ড "শিমিকেনের প্রাইভেট" "7 FUCK 2" (しみけんのプライベート7FUCK 2, যা ভিডিও বাক্সের ফ্রন্ট কভারে তাঁর সক্ষমতার চিত্র তুলে ধরেছে। 
শিমিজুর অন্যতম আগ্রহ শরীরচর্চা এবং ২০০৫ সালে টোকিওতে ১৩ তম বডি বিল্ডিং চ্যাম্পিয়নশিপে পুরুষদের ৬০ কেজি শ্রেণীর মধ্যে ৬ষ্ঠ স্থান অর্জন করেছিলেন।
নির্বাচিত আলোকচিত্রের জন্য পুলিৎজার পুরস্কার

ফিচার ফটোগ্রাফির জন্য পুলিৎজার পুরস্কার টি প্রতিবছর আমেরিকান পুলিৎজার পুরস্কার এর পক্ষ থেকে দেওয়া হয় সাংবাদিকতার জন্য। এটি এমন কিছু অনবদ্য ছবিকে নির্বাচিত করা হয় যা সাদা-কালো বা রঙিন হতে হবে। এটি এক বা একাধিক ছবি হতে পারে অথবা এটি ধারাবাহিক হবে বা এটি অ্যালবাম হতেও পারে।
ধারাবাহিক ছবি বা অ্যালবাম হতে পারে।
ফিচার ফটোগ্রাফি পুরস্কারটি ১৯৬৮ সালে উদ্বোধন করা হয়েছিল । পুলিৎজার পুরস্কার ফর ফটোগ্রাফি কে প্রতিস্থাপন করা হয়
পউলফিচার পুরস্কার দ্বারা। "পুলিৎজার পুরস্কার ফর স্পট নিউজ ফটোগ্রাফি " এর ২০০০ সালে নাম পরিবর্তন করে "পুলিৎজার প্রাইজ ফর ব্রেকিং নিউজ ফটোগ্রাফি " রাখা হয় ।
এই ফিচার ফটোগ্রাফি ফর পুলিৎজার পুরস্কার টি ১৯৬৮ সাল থেকে প্রতি বছর প্রদান করা হয়ে আসছে ।